text:
GA NHPAW
(Malaysia Jinghpaw Wunpawng Bawngring Hkristan Hpung) ngu ai gaw, Malaysia du Jinghpaw Wunpawng myusha ni yawng Karai Kasang a mying ningsang hpe tinang a ga si ga ngau ni hte nan Laban shani shagu nawku dawjau lu ai a marang e, wenyi machye machyang lam hta su hprang kung kyang galu kaba wa lu ai zawn, kaga lam shagu hta mung bawngring rawt jat wa lu na matu ngu nna November 03, 1996 shani gaw de hpaw hpang wa ai nawku hpung rai nga ai.Nawku hpung hku nna garan ginhka ai lam tsep kawp n-galaw ga ai. Nang ngai Jinghpaw Wunpawng myusha kadai rai timung, Malaysia mungdan hta du nga ai aten hta Jinghpaw Wunpawng 'ga' hte Karai Kasang hpe wang lu wang lang nawku dawjau lu na matu rai nga ai.
NINGNAN HPAW HPANG WA AI LAM
Mungkan dinghta Malaysia mungdan hta 1993-1996 ning grup yin hkan kaw nna du nga ai Jinghpaw Wunpawng myu sha ni a jahpan hpe yu ga nga yang, lata layung daw hti dang sha naw rai nga ai. Rai tim, Karai Wa a chyeju gawp e, Saranum Winnie Zanhta gaw Kuala Lumpur Baptist Church (KLBC) a daw shan rai nga ai Malaysia Myanmar Christian Fellowship (MMCF) a pastor hku nna Karai Wa a magam hpe gun hpai let, Jinghpaw Wunpawng myusha ni hpe mung lam shagu hta lam madun makawp maga lai wa ai lam ni a majaw, anhte Malaysia du Jinghpaw Wunpawng myusha ni mung myi man n-kaji ra ai sha shamu shamawt hkawm sa nga lai wa lu saga ai.
Rai tim, 1996 ning February shata hta gaw anhte Malaysia du Jinghpaw Wunpawng sha ni a matu lam shagu hta kanu kawa tai ya nga ai Saranum Winnie Zanhta mung, lam amyu myu a majaw, Myenmung de gan wa mat ra ai kaw nna gaw, anhte Jinghpaw Wunpawng sha ni mung kanu kawa n-lu ai chyahkrai n-mai amyu ni zawn, ‘kam hpa na kanu kawa mung n-lu, shingbyi na shingbyi shara mung nmu’ rai nga let, kadai mung kadai chye ai hku wam wam dam dam rai nna bra a-yai hkawm mat ra ai madang de du lai mat wa saga ai. Lam mi hku tsun ga nga yang, ‘lam shagu hta makawp maga ya na kanu kawa ngu ai n-lu ai anhte Malaysia du Jinghpaw Wunpawng sha ni hpe matsan dum lam woi makawp maga la na kaga kadai mung nnga a hka!’ ngu ai lam hpe tatut hkam sha nga lai wa ra saga ai.
Ndai lam ni hpe tatut hkam sha jin nga sai Wunpawng sha ni gaw, 1996 ning ka-ang hkan kaw nna shada da hkrum zup hkat lu ai aten ni hta ‘Wunpawng myusha ni yawng Karai Wa hta myit mang langai sha hte kahkyin gumdin nga let, Karai Wa a ninghtoi hpe Kachin ngu ai shingteng amying hte jawm jahtoi lu ai amyu byin tai wa lu na matu hte nawng, myusha ni yawng a matu kanu kawa tai ya let kaga lam shagu hta mung sharawt shatsaw karum madi shadaw lam woi sa wa lu na matu, gara hku ladat hte jawm gaw gap sa wa yang mai na’ ngu ai lam ni hpe jawm myit, jawm bawngban jahkrup nga lai wa sai lam mung rai nga ai.
Karai Kasang a shaman chyeju san san a majaw, October 28, 1996 shana hta Lama Brang Awng hte Hpaulu gun Awng gaw, 90A nta (Jalan Hicks, Bukit Bintang) kaw Karai Kasang shadut shahkat ai hte maren Karai Wa kaw akyu hpyi ap nawng let, gaw gap sa wa na masing lam ni hpe jawm myit yu yang, ga baw hku nna Jinghpaw Wunpawng Bawngring Hkristan Hpung ngu na lam hpe Karai Wa hpaw ya sai hte maren hpung a ga baw hpe myit la lu sai. Dai hpang, hpung hpe kaja wa tatut (tara shang) gaw gap shabyin shatai let Karai Wa kaw akyu hpyi ap nawng ai lam hpe, lawu de mying lawm nga ai Jinghpaw Wunpawng shayi shadang sha ni marai (7) kaw nna, November 03, 1996 shana de 3:30 P.M. tup hta 90A nta kaw galaw la lu sai a marang e, Jinghpaw Wunpawng Bawngring Hkristan Hpung ngu ai n-li tum hpe Malaysia mungdan hta gat hkai jahkrat dat lu sai lam rai nga ai.
(Tara shang) Shawng nnan gaw gap shabyin shatai let Karai Wa kaw akyu hpyi ap nawng ai
kaw shang lawm ai ni gaw
(1) Slg Lama Brang Awng
(2) Slg Hpau Lu Gun Awng
(3) Slg Nwawt Hkun Seng
(4) Slg N hkum Peter La Htun
(5) Slg Jan Hpe Ram Hkawn Sar
(6) Slg Jang Ma Awng Li
(7) Slg Myi Tung Yaw San
LABAN SHANI SHAGU NAWKU DAWJAU HPANG WA AI LAM
Ningnan hpang wa ai aten hta, nawku shara n-lu ai majaw, myu Wunpawng sha ni shanu shingbyi nga ai dum nta ni hta gali galai sa du nawku hkawm hkawm rai lai wa saga ai. Rai tim, Karai Kasang a chyeju a majaw, 1999 ning grup yin hkan nna gaw Saranum Winnie Zanhta e lam madun lajang ya ai a majaw, KLBC a daw shan rai nga ai MMCF a n-pu e shata mi hta Laban lani mi nawku dawjau lu na ahkaw ahkang hpe hkam la lu ga ai.
Ndai zawn, maigan mungdan hta anhte Wunpawng sha ni yawng myit mang langai sha hte tinang a myu ga hte Karai Kasang hpe nawku dawjau lu na matu gaw gap sa wa ai lam hta (i) Nawku shara yak hkak ai lam, (ii) Masha amyu ni a jahpoi asawng hkrum ai lam, (iii) Tinang myusha shada da jahpoi asawng ai lam, etc., amyu myu hte ruyak jamjau ai lam ni law law hpe Madu Yesu Hkristu hte rau hkawm sa awng dang tawt lai lu ai lam mung rai nga ai. Dai zawn, Karai Kasang gaw anhte Wunpawng sha ni hpe n-gun a-tsam jaw, lam woi madun lai wa ai a majaw, anhte myusha ni yawng mung myit mang hkrum let jawm shakut shaja nga lu ai a marang e, dai Malaysia Jinghpaw Wunpawng Bawngring Hkristan Hpung ngu ai n-li tum gaw lani hte lani tu prut rawt jat galu kaba ngang kang grin nga wa sai lam mung rai nga ai.
2005 ning July shata praw (17) ya shani hta galaw la lu ai HPUNG SHAWA HPAWNG a marang e, August shata praw (14) ya shani kaw nna gaw Laban shani shagu Jinghpaw Wunpawng ga hte Karai Kasang hpe nawku dawjau ai lam hpe, `Hpung Nta' ngu nna shap tawn da ai Flat langai mi hta, galaw hpang wa lu saga ai.
BETHEL BAPTIST CHURCH HTA NAWKU HPANG WA AI LAM
NINGNAN HPAW HPANG WA AI LAM
Mungkan dinghta Malaysia mungdan hta 1993-1996 ning grup yin hkan kaw nna du nga ai Jinghpaw Wunpawng myu sha ni a jahpan hpe yu ga nga yang, lata layung daw hti dang sha naw rai nga ai. Rai tim, Karai Wa a chyeju gawp e, Saranum Winnie Zanhta gaw Kuala Lumpur Baptist Church (KLBC) a daw shan rai nga ai Malaysia Myanmar Christian Fellowship (MMCF) a pastor hku nna Karai Wa a magam hpe gun hpai let, Jinghpaw Wunpawng myusha ni hpe mung lam shagu hta lam madun makawp maga lai wa ai lam ni a majaw, anhte Malaysia du Jinghpaw Wunpawng myusha ni mung myi man n-kaji ra ai sha shamu shamawt hkawm sa nga lai wa lu saga ai.
Rai tim, 1996 ning February shata hta gaw anhte Malaysia du Jinghpaw Wunpawng sha ni a matu lam shagu hta kanu kawa tai ya nga ai Saranum Winnie Zanhta mung, lam amyu myu a majaw, Myenmung de gan wa mat ra ai kaw nna gaw, anhte Jinghpaw Wunpawng sha ni mung kanu kawa n-lu ai chyahkrai n-mai amyu ni zawn, ‘kam hpa na kanu kawa mung n-lu, shingbyi na shingbyi shara mung nmu’ rai nga let, kadai mung kadai chye ai hku wam wam dam dam rai nna bra a-yai hkawm mat ra ai madang de du lai mat wa saga ai. Lam mi hku tsun ga nga yang, ‘lam shagu hta makawp maga ya na kanu kawa ngu ai n-lu ai anhte Malaysia du Jinghpaw Wunpawng sha ni hpe matsan dum lam woi makawp maga la na kaga kadai mung nnga a hka!’ ngu ai lam hpe tatut hkam sha nga lai wa ra saga ai.
Ndai lam ni hpe tatut hkam sha jin nga sai Wunpawng sha ni gaw, 1996 ning ka-ang hkan kaw nna shada da hkrum zup hkat lu ai aten ni hta ‘Wunpawng myusha ni yawng Karai Wa hta myit mang langai sha hte kahkyin gumdin nga let, Karai Wa a ninghtoi hpe Kachin ngu ai shingteng amying hte jawm jahtoi lu ai amyu byin tai wa lu na matu hte nawng, myusha ni yawng a matu kanu kawa tai ya let kaga lam shagu hta mung sharawt shatsaw karum madi shadaw lam woi sa wa lu na matu, gara hku ladat hte jawm gaw gap sa wa yang mai na’ ngu ai lam ni hpe jawm myit, jawm bawngban jahkrup nga lai wa sai lam mung rai nga ai.
Karai Kasang a shaman chyeju san san a majaw, October 28, 1996 shana hta Lama Brang Awng hte Hpaulu gun Awng gaw, 90A nta (Jalan Hicks, Bukit Bintang) kaw Karai Kasang shadut shahkat ai hte maren Karai Wa kaw akyu hpyi ap nawng let, gaw gap sa wa na masing lam ni hpe jawm myit yu yang, ga baw hku nna Jinghpaw Wunpawng Bawngring Hkristan Hpung ngu na lam hpe Karai Wa hpaw ya sai hte maren hpung a ga baw hpe myit la lu sai. Dai hpang, hpung hpe kaja wa tatut (tara shang) gaw gap shabyin shatai let Karai Wa kaw akyu hpyi ap nawng ai lam hpe, lawu de mying lawm nga ai Jinghpaw Wunpawng shayi shadang sha ni marai (7) kaw nna, November 03, 1996 shana de 3:30 P.M. tup hta 90A nta kaw galaw la lu sai a marang e, Jinghpaw Wunpawng Bawngring Hkristan Hpung ngu ai n-li tum hpe Malaysia mungdan hta gat hkai jahkrat dat lu sai lam rai nga ai.
(Tara shang) Shawng nnan gaw gap shabyin shatai let Karai Wa kaw akyu hpyi ap nawng ai
kaw shang lawm ai ni gaw
(1) Slg Lama Brang Awng
(2) Slg Hpau Lu Gun Awng
(3) Slg Nwawt Hkun Seng
(4) Slg N hkum Peter La Htun
(5) Slg Jan Hpe Ram Hkawn Sar
(6) Slg Jang Ma Awng Li
(7) Slg Myi Tung Yaw San
LABAN SHANI SHAGU NAWKU DAWJAU HPANG WA AI LAM
Ndai zawn, maigan mungdan hta anhte Wunpawng sha ni yawng myit mang langai sha hte tinang a myu ga hte Karai Kasang hpe nawku dawjau lu na matu gaw gap sa wa ai lam hta (i) Nawku shara yak hkak ai lam, (ii) Masha amyu ni a jahpoi asawng hkrum ai lam, (iii) Tinang myusha shada da jahpoi asawng ai lam, etc., amyu myu hte ruyak jamjau ai lam ni law law hpe Madu Yesu Hkristu hte rau hkawm sa awng dang tawt lai lu ai lam mung rai nga ai. Dai zawn, Karai Kasang gaw anhte Wunpawng sha ni hpe n-gun a-tsam jaw, lam woi madun lai wa ai a majaw, anhte myusha ni yawng mung myit mang hkrum let jawm shakut shaja nga lu ai a marang e, dai Malaysia Jinghpaw Wunpawng Bawngring Hkristan Hpung ngu ai n-li tum gaw lani hte lani tu prut rawt jat galu kaba ngang kang grin nga wa sai lam mung rai nga ai.
2005 ning July shata praw (17) ya shani hta galaw la lu ai HPUNG SHAWA HPAWNG a marang e, August shata praw (14) ya shani kaw nna gaw Laban shani shagu Jinghpaw Wunpawng ga hte Karai Kasang hpe nawku dawjau ai lam hpe, `Hpung Nta' ngu nna shap tawn da ai Flat langai mi hta, galaw hpang wa lu saga ai.
BETHEL BAPTIST CHURCH HTA NAWKU HPANG WA AI LAM
Karai Wa a shaman chyeju san san a majaw, Bethel Baptist Church lithkam myitsu ni hte September 25, 2005 (Sunday) jahpawt hta e, sa du hkrum shaga la lu ai ga ai zawn, ‘anhte Kachin myusha ni mung anhte a Kachin Language hte nan Laban shani shagu Karai Kasang hpe nawku dawjau mayu ga ai re majaw, anhte myusha ni hpe naw shara jaw karum madi shadaw la irt’ ngu nna karum hpyi tang shawn da lu saga ai. Ndai lam hte seng nna, MBC Amu Madu Rev. Ronnie Chiu mung aja awa madi shadaw ya ai lam a marang e, December 11, 2005 (Sunday) shani kaw nna gaw Laban shani shagu dai Bethel Baptist Church hta nawku dawjau hpang wa lu sai lam rai nga ai.


c: text/html

text:
时间:2017-11-14 16:35:04 来源:德宏团结报
Gumgai jan hpe lago gashin ya nga ai.
“Mayu e go shinggan hkan kanbau bungli tam galo hkom nna, nu hpe n lu garum ai, daini nu hpe lago shin ya nna, nu a bau maka chyeju htang ai mung rai nna, shi hkam hkam ja ja rai na hpe myit mada ai mung rai nga ai.”Manghai gat mare Myinzi shan gahtong na Hon Chyi tsun ai. Ndai go shata 10 nhtoi 25 ya shani na gumgai dingla poi jom pyo lai ai shaloi ganu gawa ni hpe lago shin ya ai lamang hta, shinggan de bungli tam galo hkom ai shayi sha tsun ai ga re.
Gumgai dingli ni hpe hkungga lara ai htung lai matut lang hkrat wa, gumgai dingla ni hpe angui apyo rai nga shangun na matu, daining na gumgai dingla poi hta Mangshi myu kunghpan maka hkum hkrang shakyang nsen shapoi dat sumla hkrung bu hkom dap ni go Manghai gat mare ni hte jom gumhpon la nna, ganu gawa ni hpe tso ra maka ai amyu myit hkrum shata lamang galo dat sai.
Nba lam, myan shadu, lago gashin ai mu galo ai hta, gasha num gasha, gasha la gasha, ganam ni grai she kyin nga ma ai, shanhte go akyet kyet rai nna kyin she kyin nga masai.“Ndai go ngai nam gaba re, shi ngai hpe grai hkungga ai, mayu e ngai machyi mako rai yang hka du jo, hka shin ya rai, galo gashin ya ai mung lat lak re.”Labang gumgai jan myit mi adik nga nna tsun ai.
Pyo la ai mahkon mangui, tsom la ai zat, masha hpe yu mani shangun ai sagoi re pogram ni go gumgai dingla poi hpe grai shapyo kau dat sai, grau nna go《Utong pyen rot》ngu ai zat go mana maka tsom ai rai nna, yong yong lahpok hte pre nga nna yu nga ma ai.

robotstxt: allowed

filter: keep


text:
时间:2016-08-31 10:07:29 来源:《wunpong》
TSO BRANG HPANG DE
Doshi Yong Htang
Brang nang hkon hpe tso ai rai yang,
Jiwoi mungdan hpe shong tso u,
Hkikhkam ai jiwoi mungdan,
Lamu ga dam lada,
Amyu bosang lo to nga,
Prat ningnan hpo zinghka wa...
Brang nang hkon hpe tso ai rai yang,
Wunpong buga hpe shong tso u,
Anhte a buga, tsit lali pyo dam ginra,
Ja lungseng ni mung hpring tsup nga,
Wunpong sha ni share shagan yong tai,
Mungkan pinra hta kunggat zet let wa mai...
Brang nang hkon hpe tso ai rai yang,
Myu hpe shong tso u,
Myu a htunghking tsom htap nga ai yu du,
Myu a laili laika grin nga lu ai chyu mu,
Myu a htunghking dagro lu,
Shakut sa lam hta nsi mu,
Myit ai bandung du jang she...
Brang nang hkon hpe tso ai rai yang,
Hpa-ji laika hpe shong tso u,
Myu a laika anhte yong chye ra sai,
Kaga hpa-ji chye la lu tim grau mai,
Ja chyai ginra dakkasu jong de mung du,
Laili laika hpa-ji hparat hkum tsup lu ai hpang she...
Brang nang hkon hpe tso ai rai yang,
Myiman tsom ai hpe hkum yu,
Shing-yan htap ai hpe sha hkum ngu,
Hpa-ji lam hta shong yu yu,
Atsam marai she grau ai lu,
Sari sadang hkon hpe la u ngu...
Goi, brang!
Amyit masin su, yi-ngam lu, nsi mu.
Lakung lama gu ai brang hpe yo,
Hkon prat tup tsora dik nga na, kam nga u!
Tsora let:
Myit dik ai hkon
《Wunpong》hkumhpa laika go 1981 ning shata 8 pro 1 ya shani shalat hpang ai re. Laika shapro lakmat nambat 53-1028/I, shi go ya yang Miwa mung hta Jinghpo ni a tara shang ai hkumhpa hparat laika buk langai rai to nga ai, laning mi mali lang shapro nna, lado mi hta galang lang shapro ga ai, daining du yang 133 lang shapro lai wa sai.
《Wunpong》hkumhpa laika buk hta: Sumrai, ga shagop, kum yai, mabyin masa, htunghking ningli, labau lara, maumui mausa, machye machyang, shiga, sumla, datbung re laika ngau ni bang ga ai.
Laika ngau shagun jo hkringdat: 784655328@qq.com
Hkringdat: Sakhkung mungdo Mangshi Yungham gat lam 14-41,
《Wunpong》ka shinggyin hpung
Chyenan: 0692-2121820
Mu madu:Hpaudo Bok Tong
Zazek nambai:678400
地址:芒市勇罕街14-41号
德宏州文联《文蚌》编辑部


text:
JAPAN DU MYU SHA NI N GUN MADUN
Labels: Maigan Jinghpaw Shiga
5 comments:
- Jatawng Naw said...
-
Grai kaja ai lamang re. America kaw na hpunau ni mung slg jan ASSK hte slg Thein Sein ni US du ai ten ni hta ninghkap ngun madun na matu shajin da na hpe hpyi lajin dat ai law.
Anhte Shapawngyawng Jinghpaw ni du ai shara kaw e.. lu ai atsam, ahkaw ahkang, aten ahkying hte ja gumhpraw, n gun atsam , machye machyang hpaji ni mahkra hte anhte Shapawng Yaw (Kachin) ni a shanglawt na lam, ngwipyaw rapra ai ahkaw ahkang lula na lam hta shang lawm garum shakut nga ga law.
Mungkan pinra shara shagu hta du hkawm chyambra hkawm nga ai Shapawng Yaw kashu kasha ni yawng hpe Yehowa Karai Kasang mai kaja ai lam hta bausin lam woi ya nga u ga.
- September 14, 2012 at 1:27 PM
- Myo Tsaw said...
-
Tinang dangdi dangdep ai lamang hte shang lawm ga law,tsawra hpunau nu wa ni e.
- September 14, 2012 at 2:01 PM
- lamungnawnaw said...
-
mung dan 22 hte dai shani e n.gun jawm madun ga!bai sha ni tsun na ga si ga ngau ni langai sha rai na hku ma lajang la yang mai na kun?dai gaw an hte a a hkaw ahkang langai mi mung rai sai.
- September 14, 2012 at 2:14 PM
- Anonymous said...
-
japan mungdan na nu num ni hpe shakawn ai law grai lu shakut ai arawng la ai yaw ,an hte USA ni mung Aungsan kaw sa wa jang anut na hku lajang ga law USA ningbaw ni eeeeee
- September 14, 2012 at 11:50 PM
- mukchyit said...
-
Wow! Shata shagu n gun madun mat wa na hku i? Japan mungdan daram aten shachyut sha ra ai mungdan hta she nga taw tim n dai zawn shakut shaja ai hpe mu ai majaw grai n gun lu ai yaw...K.K mung grai myit pyaw let anhte W.P sha ni a myit hkrum lam hpe mu lu ai majaw grau nna she shaman ya na re hpe kam ai...
- October 9, 2012 at 3:12 AM


text:
MAHKAWN 126
Myit Maja, Kam Sham, Myit Rawt Jat
(1 Korinhtu 16:13)
1. Myit maja, kam sham, myit rawt jat,
Hkam sharang na ngu dawdan.
Share ni zawn magrau grang u,
Awng dang lu na teng sha re.
Yesu Hkristu matsun hkan sa na,
Shi n-pu hta ngang grin let tsap na.
(CHORUS)
Myit maja, kam sham, n-gun rawt jat,
Jahtum du hkra matut hkawm.
2. Myit maja let sadi nga u,
Madat mara let hkawm sa.
Sadi dung mayam hpe lang let,
Matsun nga maja nga u.
Sagu hpung hte tengman lam woi ai,
Asak kaba ni a matsun hkam.
(CHORUS)
Myit maja, kam sham, n-gun rawt jat,
Jahtum du hkra matut hkawm.
3. Myit maja let kahkyin gumdin,
Mungga hpe makawp maga.
Hpyen ni gasat ai hkrum ti mung,
Jahtum du hkra hkaw tsun na.
Mungkan ting shakawn shagrau nga ga,
Yehowa a nhtoi ni nga sai.
(CHORUS)
Myit maja, kam sham, n-gun rawt jat,
Jahtum du hkra matut hkawm.
(Mat 24:13; Heb 13:7, 17; 1 Pe 5:8 ni hpe mung yu u.)


text:
Chyum Mungga Daw (1) Zakaria 9: 9-10
Ya hti na gaw, Zakaria Laika hta na rai nga ai.
Ziun shayi sha e, nachying kabu gara nga u. Yeruslem shayi sha e garu jahtau u! Na a hkawhkam wa nang hpang de du na ra ai. Shi gaw dinghpring nga nna hkye hkrang la ai lam shapraw nu ai. Shi gaw sumnung myit rawng nna, lawze ntsa e, rai sa, lawze kanu a kasha ntsa e, jawn nga ai. Ngai gaw Ehprim a hpyenleng ni hpe, Yerusalem a gumra ni hpe, jahtum kau na nngai. Hpyen ndan mung agrawp kau hkrum na ra ai. Shi gaw maigan amyu ni hpe ngwi pyaw lam tsun dan nna, namukdara kaw nna, namukdara du hkra, Uhprat hkanu kaw nna, lamu ga htum hkra up nga na ra ai.
Ya hti ai gaw, Karai Kasang a Mungga rai nga ai.
Chyum Mungga Daw (2) Roma 8: 9, 11-13
Ya hti na gaw, Roma masha ni hpang de, San Pawlu shangun dat ai Laika hta na rai nga ai.
Nanhte hta Karai Kasang a Wenyi rawng nga yang gaw, nanhte hkum shan hta n rai, Wenyi hta nan rawng nga myit dai. Langai ngai gaw Hkristu a Wenyi n rawng yang dai wa shi hte n seng nga ai. Dai hta kaga, si mat ai ni kaw Yesu hpe hkrung sharawt la ai wa Wenyi gaw, nanhte hta e rawng nga a yang gaw, si mat ai ni kaw na Hkristu Yesu hpe hkrung sharawt la ai wa gaw, nanhte hta mung rawng nga ai Wenyi a lata hte nanhte a si chye ai hkum hkrang ni hpe mung, jahkrung ya na marin dai.
Hpu nau ni e, hkum shan a myit hkan na matu, hkum shan a hka kap ai ni rai nga ga ai nrai, Hkum hkrang hte seng ai asak sha hkrung nga myit yang, nanhte si na rai nga myit dai. Hkum hkrang shan a arawn alai hpe Wenyi hte sat kau myit yang, nanhte hkrung nga na marin dai.
Ya hti ai gaw, Karai Kasang a Mungga rai nga ai.
Kabu Gara Shiga Mahte 11: 25-30
Ya hti na gaw, Mahte a Laika hta na Madu a Kabu Gara Shiga rai nga ai.
Yesu tsun ai, Lamu hte ga a Madu, Wa e, hpaji beng-ya rawng ai ni hte myit kunghpan ai ni kaw na, ndai lam nang makoi magap da nhtawm ma kaji ni hpe madun dan ai majaw, ngai nang hpe shakawn kungdawn nngai. Ndai, Wa e, Nang tsaw ai hku rai nga lit dai. Nye Wa ngai hpe arai yawng mayawng ap ya ni ai. Wa hta kaga dai kasha hpe kadai n chye lu ai. Dai kasha hte dai kasha jahtoi ya mayu ai masha hta kaga, Wa hpe mung kadai n chye lu ai. Hki ba nna lit li gun ai ni yawng hte e, ngai kaw wa marit! Ngai nanhte hpe bansa shagun na made ai. Ngai sumnung ai hte myit gyip nga nngai. Nye a lam sharin la mu. Nanhte a myit masin bansa ai hkrum na malit dai. Nye a kandang hpai loi ai hte, nye a lit mung tsang nga li ai, ngu mu ai.
Ya hti ai gaw, Madu a Kabu Gara Shiga rai nga ai.


text:
De, Mungkan mung dan shagu du hkawm nga ai Wunpawng sha ni
Salum malai num htet ga
“MHH” HPYEN DU
Tsawra ai Jinghpaw Wunpawng kaji kaba yawng e, salum malai num htet ga hte shakram dat lu ai majaw na chying wa gabu nga ai le yaw. Anhte Nam maling e machyi jigrawng ni a mahku nsen hte nbung laru kata na marang si hkrat ai shi shi nga ai nsen kata karit gadawn ni ngoi garu ai mahku nsen hte rau, anhte KIA hte MHH share shagan ni gaw gaduk kata hta rawng wunpawng mung dan hpe shimlam la rai nna Karai Kasang bausin ai kawp e hkam ja let mung dan a makan bungli hpe lahkrip ra ra rai nna shakut nga ga ai lu oi.
Mungkan mung dan shagu de du hkawm nga ai anhte a sai daw sai chyen ni e, nanhte yawng hkamja nga myit ni? Karai Kasang galoi mung bausin lam woi ai kata hta ngwi pyaw hkamja nga mu ga ngu nna machyi ji grawng ngoi ai nsen hte rau kyu hpyi garum dat ga ai law. Yawng Karai Kasang bausin ai kawp e ngwi pyaw hkamja let tinang ra ai makan lam hpe shakut shaja rai let, wunpawng mung dan hpe mung myit dum rai sak hkrung hkawm sa nga na myit dai ngu nna myit dum let shakram dat ai law.
anhte KIA hte MHH share shagan ni, bum hkaraw ninghkap hkan marang shi shi nga ai nsen hte machyi jigrawng ni a lapran bu hpun palawng chye chye, hkepdin mung maram bam bam re ai hpe dagraw let Wunpawng mung dan hpe makawp maga nga ga ai ngu mung n-gun jaw dat mayu ai. Wunpawng mung dan hte wunpawng mung dan hta rawng nga ai nhprang sut gan ni hpe makawp maga ai hte dai nhprang sut gan ni anhte myu wunpawng sha ni a shu mashi shu masha prat du hkra nhtum nwoi ai grin nga lu u ga matu mung makawp maga mazing nga ga ai.
Anhte mungdan anhte myu sha lawt lu na matu nang ngai yawng a lit re hpe mung shatsam dat mayu ai, wunpawng sha ni rai nga ai hpe tinang du ai jut shara shagu kaw nna myit dum nga ga ngu nna mung lajin dat ga ai. Tsawra pu gang sin machyi rai nna mung dan lawt lu lam, myu sha lawt lu lam hpe da kring dalang rai nna jawm shakut nga ga ngu nna mung salum num htet ga hpe htet dat mayu ai.
G.O. C Lahtawng Zau Seng tsun da ai ga langai hte ndai lang na salum malai num htet ga hpe naw shangut da mayu ai. G.O. C Lahtawng Zau Seng htet da ai lam langai nga ai, tinang mung dan hpe nchye tsawra ai wa gaw gritnem ai myit masa rawng ai wa re, Tinang mung dan lawt lu lam hpe nchye gaw gap sa wa ai wa gadai rai tim tinggyeng myit jasat hta lup nga ai wa rai nga ai. Dai num htet ga hte maren, daini anhte myu wunpawng sha ni gara kaw du tim “ngai” gaw wunpawng sha re, “ngai” gaw wunpawng hpyela re, “ngai” gaw shang lawt hpyenla re/ share shagan re ngu nna hkam la let myu sha lam hta jawm tsap sa wa ga.
“MHH” HPYEN DU
Salum malai num htet ga


text:
Maumwi 1: Arung Arai Ni hpe Karai kasang Galaw Hpang Ai
Anhte lu ai kaja ai arai yawng gaw Karai Kasang kaw na hkrai re. Shani e nhtoi htoi na matu ajan, shana e nhtoi mu lu na matu shata hte shagan ni hpe hpan tawn ai. Anhte nga na matu gingding aga hpe mung hpan tawn ai.
Raitimung Karai Kasang gaw ajan, shata shagan ni hpe yawng a shawng e hpan da ai nrai. Yawng a shawng e hpa hpe hpan da ai lam chye ani? Shi hte bung ai wenyi hkum ni hpe yawng a shawng e hpan da ai. Karai Kasang hpe anhte a myi hte nmu lu ai zawn, dai ni hpe nmu lu ai. Chyum Laika kaw e ndai ni hpe lamu kasa ni nga nna shamying da ai. Karai Kasang sumsing lamu hta shi hte rau nga na matu, lamu kasa ni hpe hpan da ai.
Karai Kasang gaw shawng nnan na lamu kasa langai mi hpe lak san kaja hkra hpan da ai. Shi gaw Karai Kasang a kasha alat rai nna, shi a kawa hte amu galaw ai. Kaga arung arai ni hpe hpan ai shaloi, Karai Kasang hpe karum ai. Ajan, shata, shagan hte anhte a ginding aga hpe hpan ai shaloi, Karai Kasang hpe shi karum ai.
Dai aten e ginding aga gaw kaning re ai hkrang re na kun? Shawng ningpawt e ginding aga hta kadai mung nmai nga ai. Hkarang ga mahkra hpe nammukdara hka kaba hte ka-up tawn ai hta lai nna hpa mung nnga ai. Karai Kasang gaw ginding aga ntsa e shinggyim masha ni hpe nga shangun mayu ai. Dai majaw anhte nga na matu shi lajang ya ai.Karai Kasang gaw gara hku lajang ya a ni?
Shawng nnan e ginding aga hta ninghtoi ra ai. Dai majaw Karai Kasang gaw jan kaw na ninghtoi hpe ginding aga de htoi du na matu, galaw dat ai. Shani hte shana ngu nna byin tai wa hkra galaw ai. Dai hpang e nammukdara kaw na hkun hkraw ai hkarang ga dawng pru wa hkra galaw dat ai.
Shawng nnan e hkarang ga hta hpa mung nnga ai. Ndai sumla hta mu ai hte maren sha re. Nampan ni, ahpun ni, dusat ni nnga ai. Nammukdara hka hta anga ni pyi n rawng ai. Shinggyim masha ni hte dusat ni nga lu hkra ginding aga hta Karai Kasang galaw na lam law law naw nga ai.
Yeramia 10:12; Kolose 1:15-17; Ningpawt Ninghpang 1:1-10.


text:
shared BY FB Chang Yaw's photo.
1 * Ndan re hte sha shaman la ai wa, Myen manu mana lu sat ai,
MAU DIK ai da. ( Miwa mung na Miwa Hpyenla ni tsun ma ai ).
2 * Yu yang gaw n mu sinat n sen gaw bai ngoi wa wa re,
MAU DIK ai da, (Myen Du 1 mi tsun ai)
3 * Anhte mu ai gaw marai 8 shanhte a nsen gaw hkying lam jawm htim
wa ai zawn nga nsen grai law ai MAU DIK ai da, ( Byu-ha-mu tsun ai )
4 * Myen ni a myawk motar si anhte a makau kaw grai wa hkrat ai, raitim,
n kapaw ai MAU DIK ai da, ( KIA Hpyen la ni tsun dan ai ).
5 * Kaning re hpyen hpung kaw tim, Jinghpaw ga ga pru wa wa sha
arai taw nga ai MAU DIK ai da, ( Maigan shi sawk la ).
6 * Majan byin ai kaw na Wunpawng buga na Ramma ni Maigan de
grau law mat wa ai hpe MAU DIK ai da , ( Maigan du Hpungup wa ).
7 * Jinghpaw ma ni ntsawm tim, Tinang a sumla hpe online kaw jahkring hkring
gwi mara ai,MAU DIK ai da, ( Myen Sumla hkrung shadang 1 mi tsun ai ).


text:
Laiwa sai, 2001 - 2002 ning January shata na Jinghpaw Wunpawng Hkumra Manau hta pyi Jinghpaw ngu ai mying hpe di kau nna, (Kachin) Wunpawng Hkumra Manau ngu nga ai ni pyi nga wa sai. Raitim (Kachin) ngu ai, Gara kaw nna byin ai hpe kadai hkrak nchye sagawn, nchye tsun ai, warn warn dam dam nga tsun garu ai hkrai rai nga ai.
Kaja nga yang ( Kachin ) ngu ai shingteng amying gaw, Moi anhte Jinghpaw Wunpawng Sha ni, Malihku Majoi, Hkranghku Majoi, Chyaihku Majoi, ban hte ban shara hte shara yu hkrat wa ai shaloi, Jini Wa ni shamying dat ai (Kachin) nre. Ndai (Kachin) hte seng nna, Sarakaba, (Tigent field) ka ai laika hta mung, wam wam dam dam nga ka da ai hpe sha mu lu ai. Sara Zau Tu tsun ai Sara Kaba,(Kencriade) wa Kahkyeng ni the hkrum ai nga ai daram sha chye lu ai.
Dai hpang Rev; Maran Yaw bai ka ai laika hta mung ( Kachin) ngu ai gaw Mahkri ka, nga ai, tsun ai kaw nna zawn zawn wam wam dam dam hku sha ka da ai hpe mu lu ai. Bai nkau mi gaw Myen Hpunau ni e ka manawt mayu ai amyu ni ngu ai kaw nna (Kachin) ngu ai re, nga nna mung Ga uli ulam chyu tsun ma ai. Gara mung nteng ai. 1952 ning hta Myitkyina Manau kaw, Myen nkau mi Manau pa e ( Kachin) nga ai gaw, hpa lachyum re ni? nga san ma ai. Ya laika ka ai wa gaw lai loi hte K ngu, ka mayu, manawt mayu ai amyu re ngu tsun dat ai. Dai kaw nna ka mayu ai amyu ni re da nga wa masai. Kaja wa nga yang laika ka, ai wa tsun ai mung njaw ai. Myen wa san ai hpe htai na matu tsawm daw tsun dat ai sha re. Moi prat nna Jinghpaw
ni hpe shamying ya ai mying mung nre.
Kaja wa hkrak teng ai hku nna labau gaw, lawu na hte maren re. Moi shawng de Inglik Asuya wa gaw, Lawu Myen mung hpe kasat up lu ai hpang, 1837 ning e Lahta Myen mung hpe mung, matut kasat dang kau lu ai lam hpe chye lu ai. Dai shaning hta sha, lahta Myen mung Mandalay (Ava kaw) Inglik (Special commissionor) Du kaba langai dung nna Up sai lam chye lu ai.
Dai shaning jang lahta Myen mung de Du kaba(special commission) wa gaw, shi lawu na Wundawk madang nga ai Duwa hpe Mandlay nna lahta myen mung de kaning re ai masha ni nga ma ai kun? nga yang shanhte hpe kaning di up yang mai na kun? chye na matu, hkaja na matu, shangun dat wu ai.
Dai Inglik Duwa hpe makawp maga ya na matu, Inglik Capt Du kaba langai hte Hpyen ma latsa shalawm dat ya wu ai. Dai aten hta American Sasana Sara kaba ( Kencrieke,) ngu ai wa mung Mandlay e du taw nga sai. Shi mung Ingiik Mung Du ni Myen mang Dingdung ( North most of Burma) de lung jang shi mung hkan nang mayu ai lam hpe (Special commissionor) Du kaba wa hpe tang shawn wu ai. Dai ten hta Sasana Sara Kaba ni hte Inglik Asuya gaw lata matut galaw nga ai majaw, Sara Kaba (Kencrieke) hpe hkan nang na ahkang jaw mu ai.
Inglik Asuya wundak madang Duwa hte Hpyen Hpung ni, Jinghpaw mung Manmaw de Hkalam sanghpaw li hte lung wa yang Manmaw makau e Kahkyeng ngu ai amyu ni hte shawng nnan hkrum ma ai. Nanhte kadai law? ngu Inglik Du ni san yu yang anhte gaw Kahkyeng ni rai ga ai ngu htan tsun ma ai. Dai “Kahkyeng”ni gaw grai sumnung myit-su ai ni re hpe chye jang hpa n kasat ai sha Jinghku galaw wa masai.
Dai majaw Kahkyeng ni hte kasat nra mat ai hta n-ga, “Kahkyen”a galaw lu galaw sha ai lam, Mare up hkang ai lam, Yi sun hkauna galaw sha ai lam, Hpyen majan kasat ai lam, Numwawn Numla lam, Dum nta gap mare de ai lam amyu myu hpe azin ayang san sagawn la ngut jang Mandaly Ava de bai nhtang yu wa nna Wundawk Duwa gaw,(Special Commissionor) a Rung de, Kahkyeng ngu ai ni hte hkrum ai lam(Report)jaw nna shi hkrum ai lam laika tang wu ai.
Dai shani kaw nna Inglik Asuya Rung de Kahkyeng ngu ai Jinghpaw ni a mying gaw rawng hpang mat wa sai. Dai hpang Inglik ni gaw lang hte lang Jinghpaw Mung de lung nna, shanhte a mung masa lam ni hpe maden jat mat wa masai. Manmaw, Myitkyina, Sadawng, Sama, Kamaing, Danai Hugawng hte Sumpra Bum Putao shara magup lu up sha lu masai. Shara nkau mi hta Jinghpaw ni hte grai kasat nna she lu up ma ai. Gashadawn Sadung, Sama, Laja Maikung, zawn re ai shara ni hta tsam mari she Jinghpaw ni hpe kasat dang lu ma ai.
Dai hpang 1890 ning hta Kahkyeng ngu ai mying hpe Rung e bungli galaw ai jare ni lata hte shawng ka tawn ai Kahkyeng ngu ai mying hpe hpang de shaning na jang Myi yu kaprau nna 53 ning na jang she Kahkyen ngu ka da ai hpe Rung Jare Hpung hte Hpung a lakhtak e (Kachin) ngu ka kaprau kau ai kaw nna dai ni du hkra ( Kachin) rai mat ai hpe Inglik Asuya ni ka tawn ai labau hta dai hku rawng nga ai hpe mu lu nga ai.
Hpang e grai na mat wa ai shaloi, (Singhpaw) ni, Chyinghpaw ni, Jinghpaw ni, Maru, Lashi, Gauri, Azi, nga nna amyu myu mying ai lam hpe chye sagawn tim, Inglik Asuya ni a Rung kaw gaw “Kachin”ngu ai sha rawng nga ai re. Jinghpaw ni a lam hte seng nna ( Kachin) ngu ai chyu sha, dai ni du hkra tsun nga ai re nga nna, “The Kachins” nga ai Inglik laika buk hta mu lu nga ai law. Dai gaw (Kachin) byin wa ai lam rai nga mali ai law.


text:
时间:2016-11-24 11:34:14 来源:《文蚌》1983年1-2期
Saphkung hka-nu
Tulum Tsin-yu
Oh-Hka-nu!
Shingkang dik ai hka-nu!
Abum lamun gala in lai yu wa,
Sinwa wunmong latsa shingkra kau da nna,
Hkap shingdang n lu ai gaba hpungtun hte,
Ndut ndang nhkring nsa,
Lui gumtong nga ai Saphkung hka-nu.
Ngai Wunpong dung gashu,
Zangbau dung matu,
Daini nang ko sa du,
Nang a sat sa lahkam hpe yu,
Ngai a salum tingnyang hta mung hpunla htau gadu.
Mahkret pongting hte she hkungga jo yu na in nga,
Je ngon mahku sho in kungdon no yu na in nga ai oi.
Amoi dodap dung salang ni jahta ai hpe na:
“Majoi yan shing-ra ga e npot,
Tibyet mungdo in rot ai Saphkung hka,
Ndai ginding aga nga ko in nga,
Shinggyim masha pra ko in pra.
Awa n-gon du magam e nan,
Shingteng amying shamying,
Noi gong magyep shading.
Hkritung ko in hpri gang amyit myit,
Hkriwang ko in ruyak lamang hpe n hkit.
Share hkringhtong shachyo,
Ginding ga dup labau dagro.
Mungkan ntsa galang pra,
Manang a npu gata to na n ra.
Madu a tsam marai hte,
Aja sup ai galu rumong wo,
Pyo ngon naura hpo na nga.”
Oh-She rai le, she rai le!
Wa kon salang ni majoi n jahta,
Labau a chyum buk hta nan sakse madun nga.
Nang ndai mungkan hta nnan sa hkrat nga,
Asak sumrai no kya hkalung ai ten hta,
Matse gumshem ai lunghkrung lungbyen ni,
Nang hpe nbat sumdo gata hta ga-up sat na mo,
Ru sai lamun dan na zai nyan do,
Asi asat,
Zing-ri zing-rat...
Nang a hkom sa hkrun lam hta,
Hti ndang tsun nma ai,
Nhkun n-gam lunghkrung lungbra ni pat shingdang nga.
Raitim, raitim,
Nang hpe gadai shamyit kau lu ma?
Nang hpe hkap htang madi ton lu ai gadai re ta?
N nga ai, n nga ai, teng teng n nga ai.
Shoi hpa tsin-yam gata,
Nang myit htum gong run ai lam n nga,
Share atsam hte wa watik nna da-kan shaja.
Gaji hka shi sha rai tim,
Nni nkri, gasat manga,
Lahkam hte lahkam, lahkam hte lahkam,
Adot anyin shong de htu sit sa wa,
Myit ai bandung matu n dim,
Shakut hpungtun ding nong n sim.
Ong badang hte arong satang,
Galoi raitim share shagan ai wa a matu,
Tsom nsam sup ai htoi san mungkan go,
Ningsin hpe gasat manga kau lu ai chyu lu madu.
Nang nni nkri shaja ai hte maren,
Lamun deng mang tsan ai Majoi yan shing-ra ga nna,
Ndai mungdan a sinna dingda maga du yu wa,
Nang ran dat ai ginru ginsa, sai shan matu ni,
Tarung tawang karing kachying nhkap nchyap re ai krung sinwa lapran nna,
Mada n dap sat sa n hkap ai panglai de chyam bra mat wa.
Nang, laning hte laning, lani hte lani,
Manang zon galu gaba,
N-gun grau ja, mangan mung grau nga.
Shinggyim masha yong a man e,
“Ngai mung gaba hka-nu langai rai nngai.” nga nna,
Myiman pa pa hte shingteng amying shakra.
Nang hpe zing-ri ai ni,
Nang hpe shamyit mayu ai ni,
Nang a man e hkrit gari let mau mahka.
Oh-Hkungga ai hka-nu!
Tsora ai hka-nu!
Nang a hpungtang nsen abum sumshi du in gara ahtu,
Nang a amying satang,
Gum gom mu sang zon lamu ganghkau ting gadu.
Ngai Wunpong dung gashu mung,
Nang a share alen la,
Krowang hpa-ji hta nna,
Hkrun lam wo nhtu shading,
Ndup sumdu mazing na ni ai.


text:
Democracy gaw masha hpe gyin shalat dat ai nre, masha she democracy hpe gyin shalat dat ai re majaw federal democracy rai rai, shanglawt mi tim teng sha shabyin kau dat mayu yang ten shana nra aloi sha mai nga ai.
Myen hpyen asuya gaw federal democracy hpe nchye nna nrai nga ai. Federal democracy gaw mung hpawm ginjaw asuya hte mungdaw asuya ni lapran mungdan a daru magam ahkang aya ni hte, ginjaw hte mungdaw ni lapran san rai garan ginhka galaw na matu pawng hpawm ai mungdan/asuya (Federal is divided power between one central government and several regional governments) re hpe chya ai majaw, baw sang amyu masha ni hte mungdan a daru magam ahkang aya ni hpe gam garan ya na nkam ai majaw nyet taw nga ai lam sha re.
Federal democracy lang taw nga ai sin-na mungdan ni hta; munghpawm a ginjaw asuya (federal government/central government) hte mungdaw a asuya 2 ya a matu ahkyak kaba ngu na munghpawm makawp maga lam, maigan kyit hkai lam, htawwa htawsa lam, gumhpraw lam, munghpawm uphkang tara gram lajang ai lam zawn re hta sha pawng hpawm galaw nna ngam ai hpaji lam, hkamja lam, sut masa lam, nhprang arung arai lam, htaw wa htaw sa lam, matut mahkai lam, bawngring lam, htunghking lam, makam masham lam, gaw gap lam zawn ni hpe galaw na matu mungdaw asuya hpe sha tsep kawp ap jaw kau ya nga ma ai. Mungdaw hta ra wa ai gumhpraw ni hpe mung ginjaw asuya kawn nna sha shaw jaw nga ma ai.
Htingbu Gala (India) mung a democracy hpe mung yu ga, Amyu ga nbung hkat, laili laika nbung, htunghking nbung re mungdaw (26) hte jawm hpawm de nga ai semi-democracy mungdan rai nga ai. Dai hta sinpraw dingdung daw de na mungdaw (7) gaw Gala amyu masha ni hte mana maka shai hkat ai Naga, Manipur, Mizo, Hka Shi, Adi etc., ni gaw bum nga amyu bawsang masha ni a mungdaw re. Dai mungdaw de Gala amyu masha ni pru/shang hpa-ga galaw na nga yang mungdaw asuya a lekmat la nna sha mai ai. Hpaji lam hta mung shanhte a amyu ga laika ni hte dakkasu madang du hkra sharin la lu ai, hkam ja lam hta gumhpaw njaw ra ai, tinang amyu htunghking hpe wang lu wanglang galaw mai ai, wang lu wang lang re makam masham lam hpe galaw lu ma ai, mung daw asuya ni hta ra kadawn wa ai gumhpraw hpe munghpawm ginjaw kaw nna shaw jaw ai.
Federal democracy hpe nchye ai teng yang mung shabyin na matu aloi sha re. Asuya wun ji ni, paliman dat kasa ni hpe federal democracy mungdan ni kaw nna hpaji ninghkring saw shaga la nna sharin la, federal democracy mungdan ni de sa du sharin la rai mai nga ai. Federal constitution n chye ka jang mung, USA, Canada, UK, India, Australia, Germany, Switzerland zawn re mungdan ni a constitution ni hpe yu la nna ka lang mai nga ai.
Myen asuya gaw teng sha ngang grin ai sim sa lam, bawng ring ai mungdan hpe shabyin mayu yang;
1)Bum nga amyu bawsang ni hpe mungdan a daru magam ahkang aya ni hpe maren mara gam garan ra ai.
2)Myen ni chyu mungdan a daru magam ahkang aya ma hkra hpe magra jum da nna up sha nga lu na myit, ladat hpe shaprai kau ra ai.
3) Bawsang amyu masha ni a gam maka hpe shanhte ra ai hku wanglu wanglang gyin shalat la na ahkaw ahkang lu ra ai,
4)Bum nga amyu bawsang ni hte mungdaw ni hpe myen amyu masha ni a mungdan shatai la kau na hpe koi yen ra ai .
5) Shinggyim nau na myit rawng nna shing gyim ahkaw ahkang hpe hkungga chye ra ai.
Zau Hkum
12/5/12


text:
Tsawra ai Dwi Hpang De....
Kashu Maseng hku na Shakram laika.......
Grai myit n pyaw ai lam langai mi bai share mayu ai law manang ni hpe, ngai na tsawra dik ai Ahdwi ( n hkum htu) gaw ngai dum n ta hte grai tsang gan nga ai ten(13-03-2010) hta buga e n nga mat wa sai lam na lu ai majaw grai myit n pyaw ai hte ahdwi ngwi pyaw ai hte sumsing mung dan kaw bai hkrup zup lu na hpe kam let ahdwi hpe myit dum ai lam shana dat n ngai,
Dwi ngai hpe shaga ai mying gaw , Ahba,Ma,Ma Nu, nga ai shaga mying ni hpe gaw ya kaw na ngai prat tup na lu na n rai sai gaw i? Dwi e, ya na zawng tsang gan ten hta hpa majaw na kashu hpe kau da ai,Dwi e, na kashu wa shut shai ai mara ni hpe du ai shara me kaw na rawt dat kau ya na hpe mung kashu wa hpyi ngyem dat n ngai,Shim lum ai dum n ta de wa magang sai Dwi hpe ngai kashu hku na ngwi pyaw ai hkrung lam rai u ga ngu mung shakram dat n ngai...
Dwi hte seng na ngai myit dum ai lam gaw grai law lai mat wa sai, kaji ai shaloi gumhpraw gara hku tam na, gat rai gara hku dut na gun rai gara hku mari na lam ah' ning pawt hpe gaw dwi ngai hpe sharin ya lai wa sai,(basic trading ) ngu tim mai tsung ai le i, Buga gaw loi gaw mare kaw re,Loi gaw mare kaw gaw gat n nga ai, gat sa mayu jang 5 ya hta kalang nga ai Ga leng gat de sa ra ai, lam hkawm yang 1 hour ram hkawm ra ai shara re,Dai de dwi ngai hpe kaji ten hta grai woi sa ga sai, ya ten du hkra n lu malap ai, shing ran ni re.
Dwi gaw ngai hpe grai tsawra ai, Rai tim ya shi kau da sai, ngai bai wa ai ten hta dwi ah shing ran ni ngai hpe hkap tau la na ngai n kam n ngai,dwi hpe ngai chyeju htang na ten byi n lu shi ai ya na zawng kau da ai gaw ngai hku na grai myit n pyaw ai,Dwi ngu gaw ngai na matu lung hkrung mung rai lai wa sai, dwi ah lam ni hpe ngai tsung n dan ai ram law mat ai majaw gara kaw na tsung dan na byi ngai n chye mat ni ai,rai tim dwi chye ya na hpe kam ai,
Dwi du ai shara kaw na myitdik myit pyaw nga na hpe kam ai,ahhte ah dum n-ta rai nga ai dai sumsing mung dan kaw she bai hkrum ga ngu na ngai kashu din hta ga na shakram dat n ngai law,


text:
Sumtsan Buga, Bum lang hkaraw nhkap, maling mala hkan nga hkawm nna, kanu kawa ni hte kade mi tsan gang tim, RVA nsen hpe sha lu mdat nga yang gaw, kanu kawa rau nga ai zawn ngu myit dik myit pyaw ai lam lu la n’ngai dai majaw, RVA gaw, ngai a matu, n nga nmai ai chyeju madu langai rai li ai. Dai majaw, lamang hpe shapoi ya nga ai, RVA hte RVC magam gun ni yawng hpe grai chyeju dum nngai law.
(Sh.d Petru Shayem Naw Naw, Sumprabum, Myoma Lawk)
RVA Jinghpaw Nsen Lamang ni hpe galoi mung, madat hkam la nga nngai. RVA lamang gaw, ngai a matu sha nrai, Jinghpaw Myu sha ga chye na ai ni yawng a matu, “N Wai Pan” Shiga shapoi dap langai mi nan rai nga ai.
(Slg. Luka La Tsan Naw Awng, Mogaung Jau Ginwang, Namti, Shweli Lawk)
RVA kaw na, Ma Ma shapoi ya nga ai, hkai rem lamang hpe hkap madat la nna, ngai hkum nna, nta kaw mung, bumyi de mung, nam pan ni hte si mai si maw ni hpe hkai da ai majaw, jum, sau, shan ni hta lai nna, kaga mi mari sha nra ai, kashu kasha ni a matu mung, grai akyu rawng ai, nam pan ni hpe nawku jawng de alu sa bang lu ai hte dum nta na, nawku tawn hta mung, ten tup ngu na, nam pan hte mawn sumli da lu nngai. Dai majaw, RVA shiga madat ni yawng, RVA lamang hpe, majoi n madat shalai kau ai sha, ta tut hkai sha yang, dinghku a matu, gumhpraw gayun ai shara pat lu na rai nga ga ai ngu, shadum dat nngai law.
(Sarama Usa Teresa Avila Gawlu Kai Bren, Sumprabum, Myoma Lawk)
RVA hte RVC magam gun ni yawng, ngwi pyaw hkamja nga myit ga, shawng nna, kyu hpyi shakram dat n ngai. Rva de, laika hte dingngam nlu matut mahkai ai raitim, shapoi ya nga ai lamang ni hpe gaw, tut nawng madat la nga nngai. Prat hta hkan nna, nsen ni hpe shapoi, shachyam shabra ya lu hkra, lam woi matsun madun ya nga ai, hpan madu hpe tut nawng chyeju dum nga n’ngai. Bai mgam gun ni yawng a ntsa, ra nga ai shaman chyeju Karai Wa tut e, jaw ya nga u ga. Rva lamang ni hpe madat shalai kau ai hku nre ai sha, ta tut hta jai lang akyu jashawn nga nngai.
Radio langai hta lang yang, kaning re ai, nam maling kata de du mat wa tim, tinang a makau kaw nna, hkaw tsun shaga nga ai zawn, hkap madat la lu nngai. Hkrun lam hkawm sa nga ai ten, (6) ya hte laban shani ni hta, rva mdat let, myit hpe shadik la nga nngai. Laban shani hti ang ai Ja chyum mungga ni hpe (6)ya shani hta tau nau gam garan ya ai majaw, nawku jawng nsa lu ai ten hta raitim, mungga hpe chye na hkam sha myit dik lu n’ngai. Jinghpaw myu sha ga hku nna, nsen shapoi dap ni kade mi law jat wa ai raitim, RVA nsen gaw, n madat nmai ai daram rai nga ai. Teng mai ai lam hpe hkaw tsun ai majaw, madat yang grai n gun lu nngai. Yak hkak ai lam law tim, matut shakut lu mu ga, buga hpung masha ni yawng a gawng malai, n gun jaw let, kyu hpyi ya nga ding yang rai nga n ngai. Madu Yesu lam shawng ya ai, nu maria kyu hpyi garum ya ai hte san pra ai ni yawng a kyu hpyi garum ya ai gaw, magam gun ni hte anhte shiga madat ni yawng a ntsa tut nawn ge, a nga nga u ga ngu, kyu hpyi dat ai law.
(Sara Thomas Cici Htang Wa, Manmaw Jau Ginwang, Sinna Mali Hkran, Nawng Sin, Aung Tar Yar Mare)


text:
By Jpks
53 lang na rawt malan nhtoi chyeju shakawn nawku hpawng hpe 5.2.2013 ya shani 10:00 AM ten Njang Dung Buga Nawku jawng hta galaw la lu ai lam chye lu ai. Wunpawng Mungdan Shanglawt hpung a ningbaw kaba Lanyaw Zawng Hra a 53 ning hpring rawt malan mungga hpe Hpungtau Laha Hkawng Lum hti dan nna rawt malan byin wa ai lam hpe Rev. Dr. Lahtaw Gum Se tsun sanglang ai hta “Myen mungdan shanglawt gaw Panglung ga sadi jawm tawn da ai kaw na byin pru wa ai mung hpawm mungdan re. Jinghpaw mung, Sam mung, Hkang mung, Kaya mung, Myen mung ni rapdaw langai hta wa gumhpawn da ai munghpawm re. Mungdan shada da jawm gahkyin da ai munghpawm myen mungdan hku shanglawt jawm la da ai masa re. Raitim Myen wa gaw munghpawm hku nre sha, mung langai hte langai hpe gayau kau ai hku nna up hkang mat wa ai. “Mung” ngu ai hpe “mungdaw” hku shamying lang mat wa ai. Dai lam hpe mu mada ai Jinghpaw Wunpawng dakkasu jawngma ni myit kahpra mat ai. Dai ten kaw nna tinang a ahkaw ahkang bai lu la wa na matu rawt malan na lam byin hpang wa sai hku re.
Hpung up sara Zau Tu gaw Jinghpaw Du salang 52 hpe Yangon de woi sa wa nna English Governor wa kaw Home Rule sa hpyi ai, tinang dinghku tinang up, tinang a mare tinang up, tinang a mung tinang up, rai na matu re. Nye a nta, nye a shatgawk, nye a madu jan, nye a kashu kasha hpe htingbu wa nmai shang sa shalau up sha ai. Tinang nan up hparan na matu re. Kaga wa sa up yang a tsawm sha tsun nna gau shapraw ra ai. Atsawm sha tsun nna nlu gau shapraw jang gaw laknak lang nna gasat ra ai madang de du wa ai re.
Anhte Jinghpaw Wunpawng myu sha ni gaw Yesu Hkristu hpe lu la sai majaw, Wunpawng Mungdan Shanglawt Hpung kaw nna gumchying gumsa uphkang masa hpe tara shang dum kau sai re. Raitim Myen amyu masha ni gaw daini du hkra gumchying gumsa uphkang masa rai nga ai hkawhkam tingyang naw shagreng nga ding yang re.
Anhte a rawt galu kaba wa na lam hta mungkan hpaji chye ra ai raitim, tengman ai lam hta galu kaba wa na matu gaw nawku hpung ahkyak ai. Karai Kasang a mungga hta galu kaba wa ra ai.


text:
Ga San 1
Ngai Gaw Kaning Re Ai Masha Rai Kun?
NANG NGA YANG HPA GALAW NA?
Ndai mabyin hpe shingran yu u: Asak n hpring shi ai ramma Karen gaw, party poi kaw du ai minit shi pyi n hpring shi ai, hpang kaw na nsen langai hpe na dat ai.
“Hey, nang dai kaw hpa galaw taw nga ai ma?”
Karen yu dat ai shaloi shi manang Jessica gaw beer palin lahkawng lang da ai hpe mu ai. Jessica gaw Karen hpe beer palin langai jaw let “asak naw kaji ai ngu gaw hkum tsun yaw” ngu tsun ai.
Karen nyet kau mayu tim, Jessica gaw shi a manang rai taw nga ai. Ngai hte kanawn yang n pyaw ai ngu nna mung shi hpe n hkamsha shangun mayu ai. Bai nna, Jessica mung num kaja langai re. “Beer she lu ai wa, kani nanghpam lu sha ai mung n re ai gaw. Ngai dai hpe lu dat yang hpa byin na mung n re ai wa” ngu Karen myit dat ai.
Karen zawn masa hte hkrum yang, nang gara hku di na kun?
BAI MYIT YU U
Ndai hku masa hta kaja ai dawdan lam lu jahkrat na matu tinang gaw kaning re ai masha, hpa hpe kamsham ai lam chye da ra ai. Dai hku chye da na nga yang, kaga masha ni a shingkang ka-up ai hpe n hkam ai sha tinang nan dawdan chye na re.—1 Korinhtu 9:26, 27.
Tinang hkrai chye dawdan lu na matu gara hku galaw ra na kun? Hpang na ga san mali a mahtai hpe htai nna galaw hpang u.
1 NYE A ATSAM NINGJA NI GAW HPA RAI KUN?
Tinang hta nga ai atsam ningja hte kaja ai sat lawat ni hpe chye da ai nga yang, tinang hkum tinang kam ai myit nga na re.
CHYUM GA KASI NINGLI: Kasa Pawlu ndai hku ka wa ai: “Lama wa ngai gaw hkaw tsun shaga ai lam hta n kung ai wa rai hkra rai ti mung, kaja wa chye chyang ai lam hta gaw dai zawn n rai.” (2 Korinhtu 11:6, JCLB) Shi chye da ai Chyum hpaji ni hpe manoi manat da ai majaw ninghkap ai ni hkrum wa ai shaloi, ngang ngang kang kang lu tsap wa ai. N kaja ai hku tsun hkrum ti mung shi a kam ai myit n yawm mat ai.—2 Korinhtu 10:10; 11:5.
TINANG HKRAI SAN JEP YU U: Nang atsawm chye galaw ai bungli langai ngai hpe lawu hta ka u.
Nang hta nga ai kaja ai atsam ningja langai ngai hpe ka u. (Ga shadawn, lanu lahku chye ai/ gam jaw gam ya chye ai/ kam hpa mai ai/ aten hpe hkungga chye ai)
2 NYE A GAWNG KYA LAM GAW HPA RAI KUN?
Nta shadaw ni n ngang yang nta hten run mat chye ai zawn tinang a gawng kya lam ni mung tinang kamsham ai hte maren n lu galaw hkra byin shangun ai.
CHYUM GA KASI NINGLI: Pawlu gaw shi a gawng kya lam hpe sadi hkrup wa ai. Shi ndai hku ka wa ai: “Nye a kraw lawang myit gaw Karai Kasang a Tara hta kabu gara sharawng awng nga ai. Rai ti mung nye a hkum kata hta nye a myit hkrum ra sharawng ai tara hte gasat hkat nga ai kaga tara langai mi amu galaw nga ai hpe ngai mu we ai. Dai tara gaw nye a hkum shan hta shamu shamawt amu galaw nna ngai hpe yubak a tara hta bawng dung shangun nngai.”—Roma 7:22, 23, JCLB.
TINANG HKRAI SAN JEP YU U: Gara gawng kya lam ni hpe nang hkang ra ai kun?
3 NYE A BANDUNG NI GAW HPA RAI KUN?
Maw daw langai hpe shap nna shara mi hta sha, sau ma ai du hkra bai kahtap htap kawan nna gawt taw na kun? Dai gaw hpaji n rawng ai amu rai nna gumhpraw majoi shama ai she re.
Hpa sharin la lu ai kun? Tinang hta bandung n nga yang, lam dam nga na re. Bandung nga yang gaw dai hpe dep lu hkra shakut nga na re.
CHYUM GA KASI NINGLI: Pawlu ndai hku ka wa ai: “Ngai gaw gat shadu na masat da ai mahkret bandung du hkra, ading sha gat nngai.” (1 Korinhtu 9:26, JCLB) Pawlu gaw shi a prat hta dai hku sha nga taw na malai bandung ni jahkrat ai. Dai bandung ni hku hkan nna asak hkrung ai.—Hpilipi 3:12-14.
TINANG HKRAI SAN JEP YU U: Du wa na shaning laman nang dep mayu ai bandung masum hpe ka u.
4 NYE A KAMSHAM AI LAM GAW HPA RAI KUN?
Ngang kang ai kamsham ai lam n nga yang myit ung ang taw nga na re. Nsam amyu myu galai chye ai shingnyen zawn na a manang ni a lapran nang byin nga na re.
Kaga masha ni hpa mi galaw law, tinang a ngang kang ai kamsham ai lam hku galaw na nga yang, tinang gaw kaning re ai masha re ai hpe madun dan ai re.
CHYUM GA KASI NINGLI: Myihtoi Daniela gaw kanu kawa ni hte tsan ai shara kaw nga taw tim, asak naw kaji ai ramma aten kaw nna, Karai Kasang a tara ni hpe madat mara na matu “daw dan da ai.” (Daniela 1:8, JCLB) Dai hku nna shi a ngang kang ai kamsham ai lam hku asak hkrung wa ai.
TINANG HKRAI SAN JEP YU U: Na a kamsham ai lam gaw hpa rai kun? Ga shadawn, Karai Kasang hpe kamsham ai kun? Kam ai nga yang hpa majaw kun? Hpa madi madun lam nga nna Karai Kasang nga ai hpe nang tsep kawp kam ai kun?
Akyang lailen hte seng ai Karai Kasang a tara ni gaw nang hpe akyu jaw ai hpe kam ai kun? Kam ai nga yang hpa majaw kun?
Grai sawng ai n bung laru ru wa yang pyi ngang ngang tsap lu ai hpun hte bung mayu ai kun? (sh) n bung loi mi bung ai hte sha, run mat ai namlap hte bung mayu ai kun? Na a kamsham ai lam hpe ngang kang hkra galaw u. Rai yang, ngang kang ai hpun hte bung na re. Ngai gaw kaning re ai masha rai kun? ngu ai ga san a mahtai mung nang lu wa na re.


text:
Manang Ni
-
-
CHRISTMAS MAHKAWN BUK 1001 month ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
24 Feb 2012
vyew website a lam
Friday, February 24, 2012 | Laika Ka Ai Shanghtin
Dai na gaw Skype zawng rai na grai nang manu dan ai software lam tsung dan na re. confrence chat,video call,voice call, whiteboard, screem sharing ni yawng lawm ai re...
Gadai ni lang ai manang law law hte jahta ra ai lam ni nga jang !
Ganu manang ni hpe online hku na sharin ya mayu ai ni !
N chye ai ni hpe sang lang dan ai shaloi live hku na sharin ya mai ai !
Webbase application re majaw installation n galaw ra ai mai lang ai !
Signup galaw ai shaloi free or pro hku na vertstion nga ai !
Shi na mying gaw Vyew re.... grai nang manu dan ai Web application re...
Labels: website
Subscribe to: Post Comments (Atom)


text:
Wunpawng Mungdan Shanglawt Asuya Dap Ba (5) Ginra rai nga ai N Pawn Bum hte Ziabru Hka makau ni hta KIA Ginjaw shim lam hpung ni hte Dung (23) na myu tsaw share shagan ni gaw myen hpyen asuya a hpyen hpung ni hte matut manoi gap gasat nga ai lam shiga na chye lu ai. Myen tai hpyen ni gaw Gang Dau Yang Mare kaw na laknak kaba ni hte majan ginra ni de gap sharu bun nga ai lam ni hpe mung na chye lu ai.
N PAWN BUM KAW MATUT GAP NGA
Wunpawng Mungdan Shanglawt Asuya Dap Ba (5) Ginra rai nga ai N Pawn Bum hte Ziabru Hka makau ni hta KIA Ginjaw shim lam hpung ni hte Dung (23) na myu tsaw share shagan ni gaw myen hpyen asuya a hpyen hpung ni hte matut manoi gap gasat nga ai lam shiga na chye lu ai. Myen tai hpyen ni gaw Gang Dau Yang Mare kaw na laknak kaba ni hte majan ginra ni de gap sharu bun nga ai lam ni hpe mung na chye lu ai.
Labels: Jinghpaw Mung Shiga


text:
Rung Hte Hkawm Chyai Lamang Shiga
Anhte a rung ni hte laika dip shabra ai shara ni hpe hkawm chyai na matu nang hpe saw shaga ga ai. Shara hte aten hpe tam yu u.
Mozambique
Rua da Micaia No. 160
Bairro Triunfo
Costa do Sol
MAPUTO
MOZAMBIQUE
+258 21-450-500
Hkawm Chyai Lamang
Langai Ya kaw nna Manga Ya
8:00 a.m. kaw nna 11:00 a.m. hte 1:00 p.m. kaw nna 3:30 p.m.
Na ai aten: Hkying hkum mi
Dan Dawng Lam Ni
Chyum Laika hte seng ai laili laika ni hpe amyu ga law law hte ga gale ai bungli hpe woi awn ya nga ai. Hkawm chyai ai lam hta Mozambique hta nga ai Yehowa Sakse ni a labau lam madun dan ai lamang mung lawm ai.


text:
JW.ORG hta hpa lam nnan nga ai kun?
PRAT HTE MAGAM ZUPHPAWNG SHAMAN LAIKA BUK
April 2018
SIN LANGCHYI (HKAJA LAIKA)
April 2018
Ndai laika buk hta 2018, June 4 kaw nna July 8 laman hkaja na sumhpa ni lawm ai.
MADAT NA MATU CHYUM LAIKA MAUMWI
Shi A Amyu Masha Ni Hpe Yehowa Hkye Hkrang La
Prat a mayak mahkak ni hpe nang hkrum ai shaloi, asum hkum jaw u! Karai Kasang gaw Nawng Hkyeng hka kaw nna shalawt ya wa ai zawn, nang hpe mung shalawt ya na ra ai.
VIDEO SERIES
Lawt A Madu Jan Hpe Dum Nga Mu
Lai wa sai shaning 2,000 daram hta Yesu sadi jaw wa ai lam gaw grai ahkyak ai. Brian hte Gloria gaw Yesu sadi jaw wa ai shoihpa kaw nna, shan a dinghku hpe makawp maga wa ai lam yu yu u.
SAN CHYE AI GA SAN NI
Yehowa Sakse Langai Byin Hkra Hpa Galaw Ra Na Kun?
Mahte 28:19, 20 hta galaw ra ai tsang masum hpe madun da ai.
GALAW SHAPRAW AI BUNGLI
Congo Hta Chyum Laika Laili Laika Ni Sa Ya Ai Lam
Congo Democratic mungdan hta na Yehowa Sakse Ni gaw shata shagu Chyum Laika, Chyum Laika hte seng ai laili laika ni hpe hkrun lam galu hte shara shagu de du hkra sa ya ai.
LAIKA BUK NI
2017 Magam Shaning, Mungkan Ting Na Yehowa Sakse Ni A Jahpan
September 2016 kaw nna August 2017 du hkra, mungkan ting na Yehowa Sakse ni a hkaw tsun bungli hte seng nna ahkri ahkrai lam yawng hpe yu u.
MADAT NA MATU CHYUM LAIKA MAUMWI
“Yehowa Hpang Maga De Kadai Nga Ai Kun?”
Karai Kasang hpe sadi dung mayu ai, shi hpe sadi dung ra ai ngu ai hte Yehowa hpe teng sha sadi dung ai gaw n bung ai.


text:
MYIT DA TING GA
Labels: Laika Ngau
5 comments:
- Larin said...
-
Myen zim ai gaw n-mu nna ga ai...Majan bai hpang wa ai shani kaw nan "bawngban taw ai lam" nga ai nga KIO she zim ya zim ya nga na lu ai...dai shaloi myen ni bai htim gasat ai. Ning re ai gaw ya ya bai taw nga ai. Dai majaw myen gaw zim na re ngu jahta ai baw pyi n-re ai....zim ya zim ya re ai tinang asuya hpe she ya shadum ya shadum di na ahkyak rai sai.
- August 8, 2012 at 5:50 PM
- Myujet said...
-
Teng dik sai,an nau ni moi kaw nna myen a maw langyat ai hkrai hkrum sha ai,myen ni hku nna simsa lam bawng shaku ntsa du taw tim gasat ra ai,nmai sha yawm ai,.ya na ten mung shawa daw tsa myit ngun hte shang lawm gasat ai KIO/A ni akyu chye ja shawn lang ra ai.hpyen ngun shawa daw tsa ngun hte gasat yang padang dip la na gaw lamu ga lahtum n shut na re,
- August 8, 2012 at 5:59 PM
- Machyu Bum said...
-
Tsawra ai myitrum ni e..ya du hkra lahkawng maga zim ai lam gaw nnga shi ai hku re,KIO/A ni hku nna mung, lam shagu hta zai ladat rawng let, Myu sha yawng a gam maka hte shawng lam hpe woi awn nga ma ai law..ladat myu hkum hkra hte Myen hpe gasat na gaw, KIO/A a lit sha nrai nga law,,lam magup hku nna,WP myu sha yawng, mungdan shagu hta Myu sha lam yan hta shanglawm na gaw ra ahkyak dik htum rai nga sai, yawng n-gun naw da ting let....shawng lam de.....
- August 8, 2012 at 8:32 PM
- Uyen Sinwa said...
-
Myen n zim ai gaw shiga kaw ayan ka bang nga ai. Raitim Shang Lawt shawng lam de nga ai hpyen la ni tinang a post de Myen dai daram law nna htim sa wa ai hpe shiga pyi n lu la ai nga pyaw a-jawng nga ai shaloi ma ja htim gasat ai ngu ai (Sadung, Lu Htawng Post htim ai shiga) nan ya jang sharai ra ai lai sat lawat ni rai nga ai law.
Moi gap jahkring ai 17 ning laman na lungseng, ja hte hpun shalai ai lauban ni kaw na hta da ai hkan se gumhpraw ni gaw gara de rai ma sai kun? Mung kata hte mung shinggan e ayak ahkak rai nna shingbyi hkawm nga ai (Mungkan mungdan law law de refugees tai nga ai Wunpawng sha ni, law malawng sha na pyi law n law she re madang hta mayam zawn kaga ni na kam galaw ai nyem dik ai bungli ni sha galaw nna kan bau nga ai ni re.)kaw na karum gumhpraw hte sha majan gasat jarik kam na nga ai mung dang law na n rai nga ai.
Dai majaw, ya KIO/KIA hpe woi awn nga ai ningbaw ningla hpa-awn kaji kaba yawng hte shawng lam majan pa kaw nga nna majan shang nga ai hpyen du hpyen la share ninghkring ni gaw ndai majan hta ahkyak htum rai nga ai law.
Sumtsan mungdan du nga sai kaw na Wunpawng buga de wa nna majan wa gasat karum na, ngu ai mung hpang hkrat na sai. Bungli nhti nhtang rai daw dan ai lam nhti nhtang re ai lachyum sha re.
Dai majaw ya gasat nga ai ni tang du dik ai hku gara hku gasat na hpe myit let majan poi shang mu. Ningbaw ningla ni mung Gumsan Thein Sein a majan hkum htim, nga ai aming mungga hpe pyi hpyen dap gaw n madat ya ai hpe yu nna dum chye ra ai lam gaw, dai gumsan Thein Sein wa a simsa ga baw hte bawng ai lam gaw sen htu hkat hkra rai tim kaja sha simsa na matu pahkam (ama hkam) n nga ai hpe dum ra ai. Hpyen dap hpe ga pyi n kang ai Thein Sein hte hpa rai bawng hkam nga myit ta? Thein Sein hte bawng nna gap jahkring sen htu ngut tim, Myen hpyen dap gaw grau she gasat anut na re hpe dum ga. Gap jahkring sen htu ai hte rau ma ja gasat shamyit kau na, ngu ai masing re ai hpe tau hkrau n mu ma ai kun?
Majan zai ladat shaw nna kyin nga na ningbaw ni wa ya gaw, Myen e jaw ai htani htana simsa bawngban ga baw hte kyin mat shajang nna, majan zai ladat shaw na n dum, shani shana n rau n htau hpyen zai ladat shaw nga na bawnu ni gaw simsa lam bawng ban na hta hpa wa tsun na myit taw nga mat sana re majaw majan ladat shaw ai de tang n du mat wa ai kumla hpe mu mada lu ai majaw simsa bawng ban nga ai hpyen de na ningbaw ningla du kaba ni hpe shadum dat nngai law.
Myen ni gaw Srilanka mungdan asuya ni, Tamil Tiger shang lawt hpung hpe UN lapran salang Nambiah hpe lapran e ginhkrang shangun masu nna, dai hpe kam nna gap jahkring simsa sen htu na sa wa ai lam kaw (black area, majan operation zone kaw naw rai nga ai kaw)lam e hpyen dap e dai Tamil Tiger rawt malan ningbaw ni yawng hpe gap sat sharu kau ai re. Dai hpe asuya ni hpyen dap de shiga jaw ai rai tim, shawng lam de shiga lawan n du hpang hkrat mat ai majaw byin ai re, ngu htai kau nna shangut kau manu ai re. Dai hpang shata mi na jang, Srilanka asuya hpyen dap na dap awn daju wa Myen mung de sa chyai ai hpe Myen ni san la nna ya na zawn an nau ni hpe bai di wa ai lam rai nga ai. Ndai majan gaw the same model re hpe dum sadi ga.
KIO/KIA hte bawng shagu Myen hpyen n-gun jat nna KIA post ni makau shani jahkrat da ai gaw myit lagut rawng ai hpe mu lu ai. KIO/KIA ni gap jahkring sen htu ai hte tinang shawng lam de nga ai hpyen la ni hpe sanat hkum gap manu, ngu aming jaw dat ai hte rau, nayi hkum mi hkum lahkawng lapran laman (kadai pyi n chye kau dat ai sha) an nau ni a dap ni hpe hpya ayai kau na lachyum myit lagut ladat rai nga malu ai. Dai gaw Srilanka Tamil Tiger ni hpe shamyit ai strategy model nan rai sai.
Dai majaw Myen hpyen ni hpe an nau ni a post hte grai naw tsan nga yang shalau shanut, shabya ra na re. Hkyen sa wa ai masha n-gun, hpyen plan masing bungli n byin mat hkra tsan tsan e naw rai nga yang jahten kau ya ra na re. N rai jang tsang ra na re. Hpa garai n byin ai ten ndai zawn dum sadi na matu myu tsaw shawang myit kaba hte shadum dat nngai law.
- August 8, 2012 at 10:47 PM
- Anonymous said...
-
Awngdawm gumsan mung dan lu sai ngu kam ai.anhte mung anhte a amyu anhte a gumhpraw anhte a jawng anhte a rit kaw Tara hpe Karai kasang jaw sai.ha le lu ya..................
- August 9, 2012 at 2:29 AM


text:
Tsaw ra hkung ga ai KIO seng ang ai kani pat jasan komiti ni hpe tang shawn mayu ga ai . Sinna Gin wang Ba (2) , Dung (14) ni a Ginra Nambyu (Namhkam) mare kata e Kani Namhpam gaw myu sha yawng a hpyen nga ai laika ni grai shakap da tim , Shang lawt ASUYA a rung rai nga ai Ja hpawng ni hpe yu reng ai rung (hpawng rung ) wang hta gaw kani namhpam hpe wang lu wang lang lu sha nga ai hpe sa yu mu nngai . Dai Hpawng rung wang kata kaw gaw miwa mungdan na miwa lauban ni hpe mung nga shangun da ma nna Yawng gaw kani namhpam, Yama hpe nhkrit ntsang wang kata dan dan leng leng lu sha nga ma ai . Bung li hte seng nna dai rung de sa jang kani sama shawng hkap tau la nga ga ai re . Mare masha ni lu sha nga ai chye yang gaw sa rim ma ai . Dai rung kata Lauban ni hte Salang ni lu sha nga ai hpe gaw kadai nsa rim nkahtawk ma ai . Mung shawa ngai a ningmu hku nga yang gaw ndai lam gaw gara hku mung nhtap htuk ai ngu mu mada nngai , seng ang ai ni hku nna yu sagawn let ang ai hku lajang na hpe ra sharawng let shi htawn dat nngai .
Jinghpaw Zau


text:
Slg Laput shi mahkrum madup hku nga yang Malaysia Htawng kaw yaten rawng ai ni gaw moi na hta grau jam jau ai lam ,Bai nna UN lekmat nlu ai ni rai jang grai roi sha hkrum ai lam, hpa Lekmat wa lu tim Malay ga n-chye shaga ai ni gaw ram ram zingri hkrum ai lam tsun dan nga ai..
UNHCR lekmat lang ai ni gaw Nang malaysia Upadi (law) hpe tawt lai ai, lekmat n-nga ai re i ngu san yang re nga ai ni hpe gaw tara je yang n-na, htawng na' na' bang n-na, lamu ga jarit de sa kau n-htawm Gumhpraw RM 2000 jaw n-na malaysia de' bai shang wa ai lam... Rai tim shi gaw Ngai Tara n-shang nga ai (law ) hpe tawt lai ai lam n-nga ai...
Ngai hta UNHCR lekmat nga ai ngu n-na jaja tsun ai majaw UNHCR kaw na ni (Lawyer)tara dak kasa shap n-na amu hpe dang hkra jeyang la lu ai majaw, lap myi mung n-jaw ai sha, Malaysia htawng kaba kaw na UN ni sa shaw la hkrum ai lam tsun wa ai. Shi bai kahtap tsun ai hta: shi gaw Tsi lu ai(Kani) amu hte rim hkrum ai re lam, rai tim shi hkum hta hpa tsi hkyep myi mung n-mu hkrup ai sha balik ni rim n-na htawng bang kau ai re lam tsun wa ai..
Slg, Laput hte shan ningrum ning tau gaw Australia mungdan sa na matu hkyen nga ai wa re lam chye lu ai.. Slg, Laput gaw Malaysia mung dan hta 13ning ram nga yu n-na, Myen mung, Malaysia mung dan ni hta Hkyuk htawng law law lang rawng yu n-na bai lawt wa wa re wa mung re lam shi n-ta masha ni tsun ai majaw chye lu ai..


text:
Ngai Hku na maram mu ai hte, hkam la shadu da ai gaw,, Anhte Jinghpaw myu ni ah, freedom hpe anhte hkrai nla ai hku galaw mat wa ai,, Jinghpaw Slg, ni ah mara re.. Shanhte 1,2 ah majaw,, anhte Myu hte tsepkawp nbung,, Hpung hte Sam tsepkawp nbung ai Myen, Sam ni hte,, kahtep ra na maga de galaw sa mat ai majaw re.. ( Note*** Rai tim anhte yadu MYen Sam ngu ai ni rau,, n-gayau ga ai! ).. Myen ah Dusat ladat hte anhte JInghpaw myu sha ni hpe,, sam hte shadawk ya nna,, lapran hta,, anhte hpe sat kasat shamyit wa ai rai nga ai,, +++ More click here ( Kade Mara ta?
)
Read more »


text:
1) Majan a majaw mung dan kata na mung masha ni a mayak lam ni hpe tang du ai hku garum sa wa na matu tang shawn ai
2) Tsinyam IDPs ni hpe Fund garum la na matu hte human rights violations hpe ahkyak la ya na matu
3) Canada asuya hku nna lak san re wuhpung 1 ngai mi hpe sak se sak gan hku nna Kachin region hte sa hparan lawm na matu,
Lahta na lam ni hpe Canada Asuya kaw tang shawn la lu sai.
Bai nna Signature petition hte Statement letter (Global Action Day for the Kachins) hpe seng ang ai Government officials ni a lata de ap ya lu sai.


text:
2011ning June shata (9) ya shani Myen hpyen Dap ni kaw nna majan baw hpang dat masai. Dai majan hpe KIO maga hku nna shawng Myen Mung Asuya hpe gap hkat jahkring ta masat htu na matu bawngban sai raitim nhkap la ya ai majaw Mung kata majan gaw grau she grau laja wa sai, 2017 ning June (9) ya rai jang (6) ning hpring sai re.
(6) ning laman hta byin hkrum hkra ai sat lawat ni hpe mu mada dep hkap ai made sawk sagawn tang madun dat ai.
HPYEN MAJAN HTE SENG AI LAM
- Myen Hpyen Dap ni htim gasat ai majan gasat poi ( 3500) jan lang rai sai.
- Wunpawng Mungdan kata, hte Mungmyit Sinli Ga de Myen Hpyen Dap Dap jung shara jat wa ai ( 200 ) hkawt rai sai.
- Wunpawng Mungdan kata, Myen Hpyen Dap ni hpyen n-gun jat da ai Dap Dung yawng ( 58 ) daram re ai.
- Mungmyit Sinli Ga de jat wa ai Myen Hpyen Dap Dap Dung (70) jan daram nga ai.
- Wunpawng Mungdan kata, Pyitutsit Wuhpung (5) hpaw da nna Rudi amyu sha shada manghkang byin hkra galaw nga ma ai.
- Tinang Amyu hte Mungdan hpe makawp maga let share shagan tai wa sai Myutsaw hpyenla ni mung law law nga sai.
- Amyu hte Mungdan a matu tinang a hkum hkrang lagaw lata sak jaw ap nawng ai Myutsaw Mungtsaw Share Ninghkring ni mung grai nga sai.
Mung shawa hta jadip jahpang ahkang aya nga ai Mung masa Bandung de du hkra sadi dung magrau grang let Rawt Malan Magam Bungli hta matut hkawm sa dingyang rai nga ai.
HPYEN KOI YEN MUNG SHAWA HTE SENG AI LAM
- Tinang a dum nta mare buga hpe tawn kau da nna hpyen koi yen hkawm ra mat ai mung shawa (144,000) jan rai sai. Ya mung matut jat nga dingyang re ai.
- Hpyen majan a majaw hten bya mat sai mare buga yawng (367) hkawt rai sai.
- Hten bya mat sai Hkristan nawku jawng (254).
- Buhdda Hpunggyi jawng (18).
- Ma shalet jawng (110).
- Laika sharing jawng yawng (101).
- Mare Tsi Rung Tsi jaw gawk (230) re ai.
Ndai zawn hpyen yen hkawm nga ai Mungchying Mungshawa hpe nga shara dum nta, malu masha, Tsi mawan, buhpun palawng hte Dinghku lang arung arai ni hpe Nawku Hpung ni, Mungkan Garum Ningtum hpung ni, shinggyim wuhpung wuhpawng ni garum ningtum jaw ya nga ai. Kalang lang garum ningtum dumhprut ai, Myen Asuya kaw nna, garum ningtum pat hkum ai ten ni hta KIO uphkng ginra kaw nga ai hpyen yen ni hpe KIO kaw nna n-gu, malu masha, tsi mawan, nga shara hte kaga ra mara lit la ya ra ai hta laning mi rap shara Miwa Yuan sen (40) hte (50) lapran Myen Gumhpraw rai yang Ks. Sen (6000-7000) lapran garum shingtau madi shadaw nga ai lam chye lu ai.
SHINGGYIM AHKAW AHKANG HTE SENG AI LAM.
- Myen Hpyen Dap kaw nna, roi rip zingri sat kau ai Mung masha marai (20) jan,
- Roi Rip zingri machyi hkrum mat ai masha marai (60) jan,
- Hkum Shan roi rip hkrum ai Wunpawng Shayi marai (80) jan sai.
- Rim hkrum htawng bang ai masha (250) hkawt rai sai.
Ndai zawn mara kata roi rip zingri ai, Amyu shayi ni hpe Hkum shan mazut roi rip ai hkyuk htawng bang kau ai ni grai naw nga ai lam mung chye lu ai.
MAJAN A MAJAW HKAMLA LU AI LAM NI
- Wunpawng Amyu sha ni shada kahkyin gumdin lam grau lu la ai.
- Mung Masa mahkrum madup machye machyang grau lu la ai.
- KIO hte Mungshawa ni grau mahkri shawn makai hkak wa ai.
- Nawku Makam Masham Hpung ni shada hku hkau kanawn mazum lam grau lu la ai.
- Wunpawng amyu sha ni a Mung masa hpe Mungkan de shadan shadawng lu ai.
- Rudi Amyu sha rawt malan hpung ni hte kahkyin gumdin lam lu la ai.
Ndai tang madun ai jahpan chyarang lawnglam (Data) ni gaw, tengman jet ai simsa lam a matu , n-gun dahpran shara langai mi rai lu u ga ngu myit mada let Matsing Ningting Makan Dap kaw nna tang madun dat ai.


text:
Wednesday, January 4, 2012
Matu Kadoi ai hte Jahtawng Htu Ai (Culture upon Judaism Circumcision and Kachins Birth ceremony)
Do you like this story?
Grau nna gaw kasa ni a prat hta lak lai ai hku byin wa sai. Kasa Pawlu hte Petru, Kasa Pawlu hte Barnabas ni gaw Kabu Gara Shiga hte htunghkring lam hpe ginhka nna tsun dan ra wa masai. Kabu Gara Shiga hpe hkap la na matu Yuda ni a htunghkring gaw pat shingdang ai zawn byin nga ai. Nmai sha ai lu sha, nmai tat kau ai htunghkring, nmai galaw ai amu ni law law nga nga malu ai. Shingrai nga yang, maigan amyu masha ni gaw Kabu Gara Shiga hpe lani hte lani hkap la nna hpung shang wa masai Raitim, Yuda ni gaw htunghkring a majaw myit ja ai amyu tai nna naw ngam nga ma ai. Ndai hpe Yesu tsun ai, na a nlung salum shaw kau u, ngai ashan salum jaw na ngu ai byin wa sai.
Kasa Pawlu mung Asia minor de tara maigan amyu ni hpe she shading nna Sasana galaw nga ai [Galati 2:8]. Petru chyawm gaw Yuda htung hta shamyet nna galaw mayu nga ai[Galati 2:7]. Pawlu hte Petru hkrum na lam grai yak masai [Galati 2:19]. Raitim, Yeruslem council kaw gaw Petru nan Pawlu hpe maga ai ga shaga ai nga nna rawng nga ai. Shan a lapran yak ai ningmu ni nga nga ai. Petru a myit hta ngai hpe Madu nan shatsam dat ai, ngai hta na nrai yang sumsing mungdan sumsaw hpe hpaw lu na nrai'shi galaw ai jaw ai, madat mu, nga nna myit nga ai. Dai majaw shi tsun ai hku nhkan jang yak na shadu nga ai. Pawlu mung, 'ngai hpe masha e shatsam ai nrai, dai madu nan dan pru nna kasa aya dang da ni ai' nga ai.
Ginhka nna yu ai shaloi, matu kadai hkam ai ni a kasa gaw Petru, maigan ni a kasa gaw Pawlu rai taw nga ai [Galati 2:8]. Dai majaw shan a lapran ndang kalang hkat na grai law nga malu ai.
Wunpawng Jinghpaw amyu a lapran e mung ndai mabyin hte kahproi kanoi re ai 'Jahtawng' htu ai hte nhtu ai hpe masat ai lam nga nga ai. Jahtawng htu ai hpe sha Wunpawng amyu jat ai nga ma ai. Jahtawng nhtu ai gaw maigan chyasam amyu rai nga ai. Dai rai yang, dai ni mung dai Madu hta Wunpawng amyu ni jahtawng naw htu ra na i? ngu yang, Yuda amyu ni hkristan tai ai hpang matu kadoi ai teng teng galaw ra a ni? ngu ai hte maren sha rai nga ai. James E. Peron gaw 'matu kadoi ai gaw nawku htung nre' nga ai. Dai gaw hkam kaja lam hte seng nna galaw nga ai lai langai rai nga ai. Raitim, chyum laika hta matu kadoi ai lam ding yang arawng nga ai. Kaga maigan amyu ni hta mung ma ni hpe matu kadoi ya ai lam tsi rung kaw nna hpang nga ai. Ra nga ai wa hpe kadoi ya ra chyalu sha gaw rai nga ai. Jinghpaw la kasha langai hpe matu kadoi ra ai majaw kadoi sai ngu ga, dai ma hpe Judaism Yuda htunghkring hkan sai ngu nmai hkam la nga ai.
Rai sa, Jinghpaw ni a Jahtawng gaw hpa wa rai. Jahtawng htu ai gaw mying shamying ai masat masa lamang langai rai nga ai. Nat jaw prat hta u sat yang mung n manu, dumsa shaga mung nra, nam pum toi ai hpan mung nrai rai jang gaw htap htuk ai Nga jahkraw, shan jahkraw hte shanam jap htu htu nna garan nhtawm shiga shana ai lam rai nga ai. Numju jaw ai htung kaw na rai kun? Nat hte ga hkrum ai mau mwi mau sa hku yu yang gaw shangai ai hte mying n shamying jang Nat ni shawng shamying kau ya chya ai, nga ma ai. Amying shamying ai, shangai dai daw sai hpe kumhpa shadu nna shi ga ndau ai sha rai nga ai. Rai yang ndai htunghkring gaw hkristan tai ai hpang jahtawng htu nna mying shamying ai hpe ahkyak tawn na kun? akyu hpyi shaman ai hpe mahtang lata na kun gaw hkam la ai wa a hkawn hkrang ai myit jasat hta madung na rai nga ai.
Nkau mi akyu mung hpyi jahtawng mung htu rai ma ai. Kabu Gara Shiga hpe hkap la nna dai Madu hta sak hkrung ai ni a matu gaw jahtawng htu nna mying shamying kaga mi nra sana kun? raitim, nkau mi naw htu nga ma ai, ngu ai hpe kadun ai hku ka masat da nngai law....
Read More+++Bumsinwa
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
-
“KACHIN” ngu ai gara kaw nna byin pru wa ai kun? Nang chye nni?
Daini anhte Jinghpaw Wunpawng Amyu sha ni ( Kachin ) nga ai nsen na ai kaw nna gaw, tinang hpe tsun ai re ngu ai hpe chye lu nga ai. Raitim ndai aten du hkra, (Kachin) ngu ai tinang hpe kadai shamying ya ai kaning rai nna anhte Jinghpaw wunpawng Sha ni ( Kachin) ngu ai byin wa ai lam hpe atsawm n hkaja ai gaw, shaning kade law tim tinang jawn nga ai gumra Ayi Ala re ai kun nchye ai jawn tik tik re ai hte bung nga ai.
Laiwa sai, 2001 – 2002 ning January shata na Jinghpaw Wunpawng Hkumra Manau hta pyi Jinghpaw ngu ai mying hpe di kau nna, (Kachin) Wunpawng Hkumra Manau ngu nga ai ni pyi nga wa sai. Raitim (Kachin) ngu ai, Gara kaw nna byin ai hpe kadai hkrak nchye sagawn, nchye tsun ai, warn warn dam dam nga tsun garu ai hkrai rai nga ai.
Kaja nga yang ( Kachin ) ngu ai shingteng amying gaw, Moi anhte Jinghpaw Wunpawng Sha ni, Malihku Majoi, Hkranghku Majoi, Chyaihku Majoi, ban hte ban shara hte shara yu hkrat wa ai shaloi, Jini Wa ni shamying dat ai (Kachin) nre. Ndai (Kachin) hte seng nna, Sarakaba, (Tigent field) ka ai laika hta mung, wam wam dam dam nga ka da ai hpe sha mu lu ai. Sara Zau Tu tsun ai Sara Kaba,(Kencriade) wa Kahkyeng ni the hkrum ai nga ai daram sha chye lu ai.
Dai hpang Rev; Maran Yaw bai ka ai laika hta mung ( Kachin) ngu ai gaw Mahkri ka, nga ai, tsun ai kaw nna zawn zawn wam wam dam dam hku sha ka da ai hpe mu lu ai. Bai nkau mi gaw Myen Hpunau ni e ka manawt mayu ai amyu ni ngu ai kaw nna (Kachin) ngu ai re, nga nna mung Ga uli ulam chyu tsun ma ai. Gara mung nteng ai. 1952 ning hta Myitkyina Manau kaw, Myen nkau mi Manau pa e ( Kachin) nga ai gaw, hpa lachyum re ni? nga san ma ai. Ya laika ka ai wa gaw lai loi hte K ngu, ka mayu, manawt mayu ai amyu re ngu tsun dat ai. Dai kaw nna ka mayu ai amyu ni re da nga wa masai. Kaja wa nga yang laika ka, ai wa tsun ai mung njaw ai. Myen wa san ai hpe htai na matu tsawm daw tsun dat ai sha re. Moi prat nna Jinghpaw
ni hpe shamying ya ai mying mung nre.
Kaja wa hkrak teng ai hku nna labau gaw, lawu na hte maren re. Moi shawng de Inglik Asuya wa gaw, Lawu Myen mung hpe kasat up lu ai hpang, 1837 ning e Lahta Myen mung hpe mung, matut kasat dang kau lu ai lam hpe chye lu ai. Dai shaning hta sha, lahta Myen mung Mandalay (Ava kaw) Inglik (Special commissionor) Du kaba langai dung nna Up sai lam chye lu ai.
Dai shaning jang lahta Myen mung de Du kaba(special commission) wa gaw, shi lawu na Wundawk madang nga ai Duwa hpe Mandlay nna lahta myen mung de kaning re ai masha ni nga ma ai kun? nga yang shanhte hpe kaning di up yang mai na kun? chye na matu, hkaja na matu, shangun dat wu ai.
Dai Inglik Duwa hpe makawp maga ya na matu, Inglik Capt Du kaba langai hte Hpyen ma latsa shalawm dat ya wu ai. Dai aten hta American Sasana Sara kaba ( Kencrieke,) ngu ai wa mung Mandlay e du taw nga sai. Shi mung Ingiik Mung Du ni Myen mang Dingdung ( North most of Burma) de lung jang shi mung hkan nang mayu ai lam hpe (Special commissionor) Du kaba wa hpe tang shawn wu ai. Dai ten hta Sasana Sara Kaba ni hte Inglik Asuya gaw lata matut galaw nga ai majaw, Sara Kaba (Kencrieke) hpe hkan nang na ahkang jaw mu ai.
Inglik Asuya wundak madang Duwa hte Hpyen Hpung ni, Jinghpaw mung Manmaw de Hkalam sanghpaw li hte lung wa yang Manmaw makau e Kahkyeng ngu ai amyu ni hte shawng nnan hkrum ma ai. Nanhte kadai law? ngu Inglik Du ni san yu yang anhte gaw Kahkyeng ni rai ga ai ngu htan tsun ma ai. Dai ?Kahkyeng?ni gaw grai sumnung myit-su ai ni re hpe chye jang hpa n kasat ai sha Jinghku galaw wa masai.
Dai majaw Kahkyeng ni hte kasat nra mat ai hta n-ga, ?Kahkyen?a galaw lu galaw sha ai lam, Mare up hkang ai lam, Yi sun hkauna galaw sha ai lam, Hpyen majan kasat ai lam, Numwawn Numla lam, Dum nta gap mare de ai lam amyu myu hpe azin ayang san sagawn la ngut jang Mandaly Ava de bai nhtang yu wa nna Wundawk Duwa gaw,(Special Commissionor) a Rung de, Kahkyeng ngu ai ni hte hkrum ai lam(Report)jaw nna shi hkrum ai lam laika tang wu ai.
Dai shani kaw nna Inglik Asuya Rung de Kahkyeng ngu ai Jinghpaw ni a mying gaw rawng hpang mat wa sai. Dai hpang Inglik ni gaw lang hte lang Jinghpaw Mung de lung nna, shanhte a mung masa lam ni hpe maden jat mat wa masai. Manmaw, Myitkyina, Sadawng, Sama, Kamaing, Danai Hugawng hte Sumpra Bum Putao shara magup lu up sha lu masai. Shara nkau mi hta Jinghpaw ni hte grai kasat nna she lu up ma ai. Gashadawn Sadung, Sama, Laja Maikung, zawn re ai shara ni hta tsam mari she Jinghpaw ni hpe kasat dang lu ma ai.
Dai hpang 1890 ning hta Kahkyeng ngu ai mying hpe Rung e bungli galaw ai jare ni lata hte shawng ka tawn ai Kahkyeng ngu ai mying hpe hpang de shaning na jang Myi yu kaprau nna 53 ning na jang she Kahkyen ngu ka da ai hpe Rung Jare Hpung hte Hpung a lakhtak e (Kachin) ngu ka kaprau kau ai kaw nna dai ni du hkra ( Kachin) rai mat ai hpe Inglik Asuya ni ka tawn ai labau hta dai hku rawng nga ai hpe mu lu nga ai.
Hpang e grai na mat wa ai shaloi, (Singhpaw) ni, Chyinghpaw ni, Jinghpaw ni, Maru, Lashi, Gauri, Azi, nga nna amyu myu mying ai lam hpe chye sagawn tim, Inglik Asuya ni a Rung kaw gaw ?Kachin?ngu ai sha rawng nga ai re. Jinghpaw ni a lam hte seng nna ( Kachin) ngu ai chyu sha, dai ni du hkra tsun nga ai re nga nna, ?The Kachins? nga ai Inglik laika buk hta mu lu nga ai law. Dai gaw (Kachin) byin wa ai lam rai nga mali ai law.
November 25, 2011 / KNET / 0
Categories: Ningmu, Uncategorized
Chyurum Wunpawng Jinghpaw Amyu Sha Ni a Shachyen Shaga/ Ganawn Mazum Ai Lam Amyu Sha Mying Hpe Kaning Ngu Na?
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
-
KIA Masat (7) Hte Masat (12) Dap Dung Ginra Hta Gasat Poi Byin
KIA Masat (1) Dap Ba Masat (7) Dap Dung Ginra hta shang shamu shamawt chyinglau hkawm nga ai Myen Hpyen Dap HK.L.Y (138) Dap na Hpyen Hpung ni hpe June (24) ya shani hkying (10:20) kaw nna hkying (11:20) Am aten daram du hkra KIA Masat (7) Dap Dung na Hpyen Hpung ni Mali Yang mare mayan hta hkap shingla gasat ai kaw nna gasat poi byin ai lam hpe chye lu ai.
Bai June (23) ya jahpawt hkying (8:15) Am aten ram hta KIA Masat (3) Dap Ba masat (12) Dap Dung Ginra Namlim Pa hte Maru Bum mayan kaw Myen Hpyen Dap HK.L.Y (15) na Hpyen Hpung ni shang shamu shamawt chyinglau hkawm majaw Ginra makawp maga bawm kapaw la nna marai (5) hka hkrum mat ai re lam Shawnglam Shisawk ni shiga jaw la ai kaw na chye lu ai.
June 25, 2015 / KNET / 0
Categories: Shiga Kadun, Uncategorized
Tags: KNET
Ndung Yang Buga Pat Jasan Komiti Ni Pat Jasan Bungli Shang KIA Masat (6) Dap Dung Ginra Hta Gasat Poi Byin
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
-
Feb 6, 2015
February 6, 2015 / KNET / 0
Categories: Laiza FM, Uncategorized
Masat (2) Dap Ba Ginra Kata Mungshawa Ni Hpe Sat Zing Ri ai Lam Galaw Dap Nu (66) Myen Hpyen Hpung Ni Mungshawa Hpe Adup Zingri
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
Ya gaw myiman m’koi nit dai;
Nang zawn re htawm de n mu,
P’dang Hkrun Lam Pandung n du;
Nachying m’grau grang ndai wa!
Tai ni pyi she mau mahka;
Majan nnan hkat ai ten,
Na mying dawnghkawn sumri ren;
Nang zawn byin ai Myu Tsaw Brang,
Ten hpring shawnglam de shanang;
Kam hpa myit dik ga ai wa,
Lahpawt lama n re hka!
Goi…! Tai a masing hta kadawng,
Tsadan lusha hta gumhkawng;
Nalung majan lawm taw gaw,
Sak nawng kau tim myit she pyaw;
Nachying sum dum dik sai goi!
Share Sh’gan n tai ai oi;
Na majaw pru ai myi prwi,
Manu n dan majoi lwi;
Wenyi lam mung sum sam sai,
Myit yu maroi nni ai;
Raitim Mungga langai tai,
Manang ni hpe shakram ai;
“Ngai zawn hkum rai mu lu oi,
Tsadan lusha hkum asoi;
Jahka kau na nachying yak,
N chyam yu na grai ahkyak;
Myu hte Mungdan a matu,
Nachying sadi dung mu lu!
Ngai gaw myit m’lai hpang hkrat ai,
Mungga Hkum Tsawp she tai sai;
Share Shagan mung hkum ngu,
Myu a m’tu Sari n lu;
Lamu ganghkau hkan sha pyau,
Tsadan nat ni manau nau;
Nye a sak hkrung lam ndai,
Kasi kaja mi n tai;
Yesu hpe myiprwi shapraw,
Hkye la lam n lu dagraw; she rai mat ni ai oi” da.
Shanglawt Tsing
10/7/2012(jinghpawkasa)


text:
Daw 9
Kun Dinghku Ngwi Pyaw Hkra Gara Hku Galaw Lu Na Rai Ta?
1. Kun dinghku ngwi pyaw na matu tara shang hkungran na gaw hpa majaw ahkyak ai rai?
Ngwi pyaw ai Karai Kasang, Yehowa kaw na kabu gara shiga gaw, kun dinghku ni hpe ngwi pyaw shangun mayu ai. Shi gaw dinghku hpe n nan de ya ai wa re. Tara shang hkungran na matu ahkyak ai. Dai hku galaw yang, ma ni a prat gaw, shim lum ai hte galu kaba wa na re. Hkristan ni gaw, hkungran ai hte seng ai tara upadi ni hpe hkan sa ra ai.
Dinghku hpe Karai Kasang gara hku mu mada ai rai? Shi gaw dinghku hpe, prat tup ngang grin na matu ra sharawng ai. Madu wa hte madu jan gaw, langai hte langai sadi dung ra ai. (Hebre 13:
2. Madu wa hte madu jan shada da gara hku kanawn mazum ra na ta?
Dinghku hta madu wa hte madu jan, shada da ra kadawn ai lam hpe, madi shadaw ya na matu, Yehowa hpan da ai. (Ningpawt 2:
3. Ngwi pyaw ai lam n nga ai majaw tinang a dinghku la dinghku num hpe kabai kau mai a ni?
Dinghku hta manghkang ni byin wa yang, madu jan hte madu wa shada da tsawra myit hte hparan ra ai. (1 Korinhtu 13:
4. Ma ni e, nanhte hpe Karai Kasang gara hku byin shangun mayu a ta?
Yehowa gaw nanhte hpe ngwi pyaw shangun mayu ai. Ramma prat hpe ngwi pyaw hkra, gara hku galaw na hpe, kaja htum ai hku hpaji jaw da ai. Shi gaw, kanu kawa ni a nyan hpaji hte mahkrum madup kaw na, nang hpe akyu lu shangun mayu ai. (Kolose 3:
5. Kanu kawa ni e, nanhte a ma ni ngwi pyaw hkra gara hku karum ya lu na kun?
Ma ni a, nga shara hte lusha bu hpun na matu, kanu kawa ni shakut nna galaw ra ai. (1 Timohti 5:
Ma ni hpe sharin shaga ra ai. Shanhte hpe shakawn ya nna, n-gun mung jaw ra ai. Dai hku galaw yang, shanhte a prat ngwi pyaw wa na re. (Ga Shagawp 22:15) Raitim, sharin shaga ai shaloi, aja awa shing nrai zingri ai hku n mai galaw ai.
Laksan hku nna, kanu kawa hte ma ni hpe karum ya lu ai, laika buk law law hpe, Yehowa Sakse Ni dip shapraw da ai. Dai laika buk ni yawng gaw, Chyum Laika hpe madung tawn nna ka da ai.


text:
June 12, 2011- Myen hte KIA gaw, China Datang Corporation (CDT) kawn gaw gap da ai, Taping snr Ta Hkaw Hka wanjak lahkawng hta mahta nna majan byin nga ai re lam KIA salang ni tsun ai.
Hka wanjak lahkawng a shimlam a matu yaw shada let, Myen hpyen hpung ni gaw, dai shara kaw na, KIA Bum Sen post hpe yen kau shangun ai re lam chye lu ai.
Ta Hkaw Hka wanjak masat 1 kaw na, wan n-gun hpe, N’mawk, Manmaw hte Miwa mungdan ni de, dai ning February shata kawn ginlen jaw wa ai re.
Hka wanjak lahkawng a shimlam a matu yaw shada let, Myen hpyen hpung ni gaw, dai shara kaw na, KIA Bum Sen post hpe yen kau shangun ai re lam chye lu ai.
Ta Hkaw Hka wanjak masat 1 kaw na, wan n-gun hpe, N’mawk, Manmaw hte Miwa mungdan ni de, dai ning February shata kawn ginlen jaw wa ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Hpakant, Lunghkang Sanhka mare na ရတနာဆင္သံုးေကာင္ၾကြယ္ဝဆံုး company nhkun kaw July (13) ya shani ga gyi wa ai majaw bungli galaw nga ai La marai (5) ga kaput hkrum ai lam chye lu ai.
Ga gyi kaput hkrum mat ai ni gaw ရတနာဆင္သံုးေကာင္ၾကြယ္ဝဆံုး company kaw bungli galaw ai ni rai nna yawng si sim mat ai re, July (13) ya shani kaw na mare salang ni wan sat dap ni hte buga kanu kawa ni ga htu shaw ai rai tim July (15) ya shana daw hta Jahtu zup buga na Shadang Nhkum Naw Naw asak (19) ning, Shadang Lahpai Naw Ja asak (25) ning hte Myen kasha (2) hpe lu shaw la sai re, Salang Lamai Tawng na a moi mang hpe gaw nlu shaw la shi ai nga nna Hpakant Myu sha zinlum hpung na Salang Maran Tu Lum shana wa ai kaw na chye lu ai.
Hpakant kaw lai wa sai ten hta mung Lungseng nhkun kaw ga gyi kaput, nhkun kata hkrat bang, ေျမဇာ ga bum gyi ru ai lam ni a majaw asak si sum ai masha law law nga lai wa sai hta 2015 ning November hta mung ေျမဇာပံု gyi ru nna masha marai (100) asak si sum lai wa sai re hpe mung chye lu ai.


text:
2. Japan mungdan kaw na rai nhten! “Zet Let” ngu ai wa gaw, ngai Nhpan Ja Ra hpang de Online Comments ka dat ai hpe mu lu ai majaw mung, alak mi chyeju dum ai hte hpawn htang shana ai lam rai li ai law......kabu dik sai..........!
3. Chyurum Jinghpaw Wunpawng sha shagu gaw, gara mungdan kaw mi du nga ai rai tim malap kau n mai, tut e dum shai, kraw dung salum, makyit sumri ngang ngang kang kang gyit hkang let, myit hkrum ginjup shabawn ninghtan ai hta, n-gun atsam marai ningja, myit su myit gawp ai kumla hpe chyu sha sakse madun nga ga i?...... n-gun jaw ai.......!
4. Tinang du hkawm nga pra mat wa ai shinggyim labau ginru ginsa hkrun lam ntsa hta hpa baw magam shachyen shaja ai rai tim, tinang a rudi buga, amyu mungdan sha ni a labau hkringhtawng hpe shayuk jahpoi, shagrit shaprai, jahten shabyak, shanut shamat, sari jahkrat ai baw magam kadai mung n galaw hkrup na sadi koi gam ga lu oi!.......... htet dat ai.........!
5. Nang hpe Yehowa Karai Kasang jaw da ya sai:—(a) machye machyang (b) atsam marai (c) ahkying aten (d) makau grupyin, shinggyim wuhpung wuhpawng (e) Buga ginra, hkringdat shara; ndai lam ni mahkra gaw, tinang amyu, kanu kawa, kaji kawoi, amyu sha yawng hte kraw lawang mahkri shawn let, dum shai shakut shaja nga na ma ai ngu kam nga ga ai lu yaw......shatsam jat ai........!
6. Japan mungdan du Jinghpaw Wunpawng myu ni mung Htunghking Manau dum na re lam na chye lu ai majaw, kabu arawng la dik nngai. Manau dum na rai yang, baren lapu, Satan nat, Anti-Christ hpe jai lang shagrau sha-a aw law garu ai lam tsep kaw n mai galaw na ga ai lu yaw........sadi jaw ai.......!
7. Karai Kasang Yehowa a man hta awu asin, matsat shabat, n hpru n mai, n tsawm n htap re ai Ba-la sumla jai lang ai lam gaw, yubak dingnye kaba lu wa na ga ai re lu!........shadum dat ai.......!
8. Jiwa ni a labau hkringhtawng, ginru ginsa lagaw hkang hpe shaprai shamat shanut jahkrat kau ai zawn re ai lam ni n galaw hkrup na hpe she kam ga ai lu yaw.......kam dik sai.........!
9. Gara mungdan e du nga ai Chyurum Jinghpaw Wunpawng sha ni mi rai tim, Manau Shadung kasi gaw, Myitkyina-Shatapru na Manau Shadung hpe kasi yu la mai nga sai. Ginsa masa sat lawat sumhpa hta hkan nna Manau Shadung hpe loi ai tsang ai hku galaw na rai yang, America-Florida Manau Shadung hpe kasi yu la mai nga mali ai........madi madun ai........!
10. Chyurum Jinghpaw Wunpawng sha ni yawng galu kaba gumring gumrat law htam mayat wa u ga. Japan mungdan du nga ai Jinghpaw Wunpawng amyu sha ni hte hpawn mungkan ting mungdan shara shagu du hkawm nga pra shajang ai Chyurum Jinghpaw Wunpawng sha ni yawng, awng padang ninglaw hkam la lu u ga law.......kyuhpyi ai..............!
“ANHTE A AWNG PADANG, YEHOWA KARAI KASANG” rai nga mali ai law…………….Amen.
Nhpan Ja Ra
10/4/2012


text:
Chyaloi n hkoi na Ji Wa ni gaw, tinang a lamu ga, lanu, lahpa mi hpe mung, n grit n yawm mat hkra, ta tut sai asak htemakawp maga lai wa masai. Dai gaw anhte shu shi, shu sha, prat ding sa na matu kasi kamang tawn da ya ai rai sai. Dai hkringhtawng hpe annau ni tat kau n mai. Sai asak hte matut jung da ra na ga ai. Dai lamu ga jarit masat ni hpe sakse sakgan hte yep yep sawk sagawn mazing da ra na ga ai.
- AD. 800-900 ten hkying hta Jinghpaw Kachin ni (Katha) ga du hkra Majan gasat let, lamu ga madu da lu saga ai.
- 1228 ning hta (Myen Tadaw Min) Jinghpaw Kachin Mungdan dingdung daw de lung gasat wa ai shaloi Kachin ni (Dagaung Mare) hpe gasat yu sai.
- Mongol Tartar ni myen mung hpe gasat wa ai shaloi Kachin ni magam shada garum hkat ai hku nna, myen ni hpang de lawm nna, gasat garum lai wa saga ai. Tartar hpyen ni Kachin hpe n dang lu nna, bai n htang mat wa masai.
- 1759 ning hta English ni (Myen Tibaw) hkaw hkam hpe shayu kau nna, lahta daw de gasat lung wa ai shaloi English ni hte Kachin ni (Katha) gingwang Meza bum (Bung Chaung) hka kaw na majan gasat hpang sai.
- 1779 ning India Assam Ahom hkaw hkam gaw, Kachin ni hpe Du Magam htung lailen hku n hkap kanawn ai majaw Assam Ahom hkaw hkam hkaw hpe Kachin ni gasat hpya kau ya sai.
- 1798 ning hta English hpyen ni hte Kachin hpyen la 6000 gaw, Bramapuktra hka kau kaw aja awa gasat lai wa saga ai.
- 1826.2.24 ning hta Myen hte English ni (Yandabo) myit hkrum lakmat htu nna majan jahkring sim sa lam la sai.
- 1826.5.5 ning hta Assam Kachin (Singhpaw) ni hte English ni majan shazim agreement lakmat htu sai.
- 1928 ning du hkra Kachin ni gaw tinang a Mungdan hpe makawp maga gasat ding yang re majaw English hte Kachin majan gaw, shaning 107 ning na mat wa ai re. Myu sha ni a kri dung ninghkap majan gaw n dai nan rai sai.
- 1889 ning hta Kachin Mungdan dingda daw (Mungmyit Ga) de English ni gasat ka-up shang wa aimajaw Kachin ni aja awa hkap gasat ai kaw Jinghpaw hpyen la (20) hkrat sum mat ai. English hpyen maga de grau hkrat sum ai lam chye lu ai.
- Kachin ni shi mashi Mungdan langai mi hku nna nga nga ai lam hpe (Dr.Than Thun) hku nna Amoung the Kachin's Myanmar administration was normal, Kachins were to the British from the beginning. It seems that Kachins did not care much about the callapse at the Myanmar power) ngu nna ka tawn ai.
- Kolin, Wintu ginwang ni hta ahkaw ahkang kaba ai Kachin ni hte she English ni myit hkrum lam la, manghkang ni hpe rau jawm hparan lai wa saga ai re. Kachin ni arawng power kade lu ai gaw, dai prat na (Kahtha) ginwang mung masha ni yawng chye ai. Yawng hkrit hkungga lai wa masai.
- 1898 ning hta English ni Jinghpaw Kachin, mungdan hpe uphkang sa wa ai shaloi District (4) garan tawn nna uphkang sa wa ai re.
Dai ni gaw:-
(1) Myitkyina District.
(2) Bhamo District.
(3) Putao District.
(4) Katha District.
N dai district ni kaw na jum uphkang ai ginwang ni gaw:-
(1) Myitkyina District kaw na yu uphkang ai ginwang
1. Myitkyina ginwang.
2. Waimaw ginwang.
3. N jang Yang ginwang.
4. Mohgaung ginwang.
5. Mohnyein ginwang.
6. Kamaing ginwang.
7. Danai ginwang.
8. Chahpwi ginwang.
9. Sawlaw ginwang ni re.
(2) Bhamo District kaw na yu ai ginwang ni.
1. Manmaw ginwang.
2. Shwibo ginwang.
3. Momauk ginwang.
4. Man Je ginwang ni rai nga ai.
(3) Putao District kaw na yu ai ginwang ni.
1. Putao ginwang.
2. Sumpra Bum ginwang.
3. Machyang Baw ginwang.
4. Hkaw Bu De ginwang.
5. Nawk Mung ginwang ni rai nga ai.
(4) Katha District kaw na yu ai ginwang ni,
1. Katha ginwang.
2. Lawu Indogyi ginwang.
3. Hti Jai ginwang.
4. Bamauk ginwang.
5. Kolin ginwang.
6. Wintu ginwang.
7. Pinlay Bo ginwang ni rai nga ai.
- 1947 ning du hkra n dai hku uphkang nga ai hte grin nga ai ginra ni nan re.
- 1947 ning na Gawda ai tara Upadi Constitution law hpe 1962-63 lapran hpyen jau bu Ne Win wa run jahten kau sai.
- Hpyen jau bu Ne Win gaw, Mungdaw (7), Taing (7) hpaw ninghtan wa ai shaloi Katha District hpe (Sagaing Tai) de bang kau sai re.
- Jinghpaw Wunpawng Amyu sha ni prat kade du yang du, Ji Wa ni a sai lamu ga re ai hpe malap n mai. Bai lu la ra ai lamu ga nan re.
Hpu nau wa e, hpawt hpra madu uphkang mungdan (Federal State) mi nga nga, Tinang a mungdan tinang bai gap di la ai mi rai rai, tinang a mungdan jarit gaw (Rengla, masat la) ra na chyalu rai nga ai. N shut n shai manaw, sawk sagawn da ra na ga ai.
- Sam Mung na Kachins Sub State hpe mung, (Myi tum) zawn nan makawp maga ra na ga ai.
- Hpu nau Sam amyu (Tsobawa) ni gaw, Jinghpaw Kachin ni Ja Pan hpyen kaw na, Shanhte hpe hpya shatsang ai (Miwa Damya Changtau) ni a lata kaw na, anhte Wunpawng myu sha ni tut nawng e hkye la, makawp maga la nga ai majaw mung, Anhte amyu sha ni nan Mung Du (49) up sha nga chyalu lamu ga hpe shagrin masat ya ai hku nna, (Tsobawa) ni myit hkrum let, (Kachin Sub State) ngu tara shang masat da ya ai rai sai.
- Dai hpe myen hpyen jau bu Ne Win wa gaw, Sam Mung Kachin sub state kaw na Jinghpaw Wunpawng sha ni hpe gawt shapraw kau mayu ai majaw hpu nau sam ni hpe mung gang bang nna, Kachin Sub State hpe 1963 ning kaw na dawm kau ya sai re.
- Kachin sub state na Shanglawt hpyen dap Dap Ba (4) hpe dawm kau na matu hte Kanu mungdan de wa mat na matu law law lang shadut tsun wa ai lam nga ai. Dai gaw tsep kawp n mai byin ai sha re. Sai ga re Mungkan htum ai shani du hkra grin nga ra na re.
- Kamaing ginwang hpe anhte lamu ga madu ni hte tsep kawp n jahkrum ai sha, Hpakant ginwang ngu hpai htawt kau ai hpe myit pyaw myit dik na lam n nga sawng sawng re. Hpakant ginwang nawng Lung Seng maw nga manga yawng hpe (Sagaing taing) de aloi sha gale shakap kau lu na matu masing kaba hte galaw da ai re majaw, Mungdan Shanglawt Asuya kaw na hpyen n-gun hte Hpakant kaw masha nnga hkra, Rung ni yawng run byak mat hkra pat gasat ayai kau ra na re ngu hpaji jaw mayu ai.
Uma Shagawng


text:
HPAKANT GINWANG HTA MYEN NI MARE MASHA NI HPE RAI HTAWT SHANGUN
Labels: Jinghpaw Mung Shiga
6 comments:
- lamung naw naw said...
-
hpakan buga masha ni yawng hte kk hte rau rai nga mu ga.myu tsaw share ninghkring ni a n.tsa e mung yehowa lamu kasa hte rau rai ng u ga.amen.
- August 29, 2012 at 1:22 PM
- Jatawng Naw said...
-
"Hkum hkrit myit, Ngai Karai Kasang rai nga ai chye mu" nga ai mung ga hte maren anhte a myit masin, n gun lagaw, atsam ningja mahkra hte dakring dakrang rai nga ga law. Padang lam gaw Yehowa Karai Kasang jaw ya na re hpe kam let lam sha gu hta sadi maja let jin jin rai nga ga!
- August 29, 2012 at 2:26 PM
- Anonymous said...
-
Myu tsaw Hpyen la, Hpyen num ni e......
ngai gaw " mahkrai lo... Mahkrai lo....."
ngi nna shadum mayu dik ai......
Ya ten hta, mai byin jang gaw... Maw ginra de lung wa ai lam n tsa ni kaw nna mahkrai kaba ni hpe lawan kapaw kau saga..,,Kaming kaw nna, n dai de rap wa ai mahkrai kaji, kaba yawng di kau ga......"URGENT" ......
... n bungli gap ai baw ni hpe shajin ...
.... Bawm series...ni yawng zeng, hkyen saga....
An hte yawng a ntsa KK bau sin nga sai re...
Hkum sang, kyu hpyi nna, gap tik tik di ga...
zed
- August 29, 2012 at 4:38 PM
- GuBa said...
-
Hpakant Seng maw buga hta shanu nga ai WP myu sha ni yawng hpe KArai Wa tut nawng bau sin makaup maga ya rit.Myen dap ting hpe n gasat ra ai sha Mu a chye' ya u ga!!!!. Kyu hpyi ga hte rau myu sha hpe tsaw ra ai myit hte dagam dat ai..
- August 29, 2012 at 7:32 PM
- GuBa said...
-
Hpakant Seng maw buga hta shanu nga ai WP myu sha ni yawng hpe Karai Wa tut nawng bau sin makaup maga ya rit law, Myen Hpyen dap ting hpe n gasat ra ai sha..
"Mu a Chye' Sat kau u ga .. Myit dum kyu hpyi Ga hte rau Myu sha hpe tsaw ra ai Myit hte Dagam dat n ngai..
- August 29, 2012 at 7:39 PM
- Anonymous said...
-
eee GUBA e Krai Kasang hpe chye ai ni gaw ndagam ra ai law akyu hpyi nna Karai Kasang hpe she ap ya ga GUBA a myu tsaw myit hpe chyena tim wenyi Karai Kasang gaw dagam ga nra ai yaw ,Akyu hpyi na K.K hpe ap ya ga K.K gaw hpa mung dangdi ai law akyu hpyi tik tik yaw GUBA
- August 30, 2012 at 12:02 AM


text:
MAW WAN KABA KAW MYEN NI HPE SA GAP
Labels: Jinghpaw Mung Shiga
6 comments:
- Anonymous said...
-
myen hpyen ni hte pawng galaw nga ai company ma hkra hpe gawt shale kau ra ai...dai ni grai gawngba ai ni re..nlu nlawm re ni galaw sha na ni matu nmyit ya ai ni rai ma ai
hpakant
- September 11, 2012 at 11:18 PM
- Anonymous said...
-
kk gaw anhte hpe tsadan a n,pu na karawt shaw la n,na tsadan hpe sharin shaga na a hkang jaw sai.yesu hpe teng sha kam ai ma jaw anhte wp myu ni gaw mungkan hta madu mungdan, madu lamu ga kaw ngwi ngwi pyaw pyaw lu nga na hpe kk teng sha jaw na sai,kk jaw ai lamu ga hpe kk hte rau anhte a mungdan hpe chyawm gaw gap sa wa saka, yawng a n,tsa kk bau sin ya nga u ga.myen tsadan yawng hpe annau ni yawng myit hkrum man rum chyawm sha chyut kau sa ka. ya aten du sai.
- September 12, 2012 at 4:13 AM
- Anonymous said...
-
amyu hpe zing ri ai ni hpe lawan t sha krip ya mu
- September 12, 2012 at 5:51 AM
- Anonymous said...
-
Yaten rai nga dangsha lai wa sai companies ni hpe sharin shaga ta aten gaw. Lawan shye myen com. ni hpe ayai kau ya rit. Chyeju kaba myu tsaw.
May GOD LOVE YOU.
- September 12, 2012 at 7:43 AM
- Tokyo shayi. said...
-
Umm. Rai sai. Rai sai. Grai na kabu sai. matut nna ag dang u ga! Karai Kasang a hpung shing kang grau dan hkrung u ga!
- September 12, 2012 at 12:44 PM
- Anonymous said...
-
um grai na kabu sai myit nsu ai ma hpe gaw shingna hte sharin shaga ai myen gwi hpe gaw shingnat pala hte sharin ai grai jaw sai shawng lam na myu tsaw ni yawng hpe KK bau sin nga u ga galoi mung kyu hpyi garum nga ai.
- September 13, 2012 at 8:25 PM


text:
Wunpawng mung dan a dingda maga myen mung jarit daw hte ni htep ai shwe gu mare kaba hkan na myen ram ma ni gaw, Ya ten hta myen hpyen la nkam galaw ai majaw hprawng hkawm nga ai lam chye lu ai.
Ya hte na KIA hte gasat hkat ai majan hta Shwegu na Myen hpyen la ni yawng hkala ai hte si hkrum ai lam law law rai nna, dai ni du hkra langai mi mung bai nhtang wa ai lam nnga ai lam chye lu ai.
Dai majaw myen ni a kanu kawa ni gaw ,ngam nga ai shan hte a kasha ram ma ni hpe Malaysia ,Thailand hkan koli li hkawm na matu shahpawng kau dat ma ai lam na chye lu ai.


text:
Retreat Centre Komiti
Madu Yesu hta yup pyaw mat wa sai YJH a Hpung Up Sara Kaba Rev. Maran Zau Yaw hpe myit dum ai masat hku nna, Retreat Centre hpe M. Zau Yaw Masat Ginra ngu amying shingteng jaw let, masing jahkrat, hkyen lajang galaw sa wa ai rai nga ai. Yangon-Mandalay Lam Nmaw Kaba, Pago, Inndagaw mare 10 mile hta Eka 12.54 dam ai Sun Kaba rai nga ai. YJH Nawku Jawng kaw na mawdaw hte hkyinghkum 1:30 daram gawt yang du ai shara re.
Pandung
Hkum Dingnum Bawng Ring wa hkra galaw sa wa na.
Yaw shada ai lam
1. Wenyi, Myit masin, Hkumhkrang n-gun ban la lu na matu.
2. Nawku hpung hte seng ai Sharin Hpawng ni galaw lu na matu.
3. Kaga Hkristan Nawku Hpung ni hpe dang lu ai daram dawjau lu na matu.
Komiti kaw nna Retreat Centre hpe grau kaja, tsawm htap, ngang grin ai hte, yaw shada da ai hte maren jai lang asung jashawn lu na matu lit la woi awn nga ai. Bungli kaba (Project) ni hpe masing jahkrat nna, Hpung Kongsi de tang madun dawdan ai lam la nna galaw sa wa nga ai. Sun hte seng nna bungli galaw ai ni hte, sun kata na arung arai ni hpe lit la hpareng nga ai re.